cyanic-selkie/wikianc huggingface dataset:
སྔ་འགྱུར་ཟབ་གསང་ཆོས་འཁོར་གླིང་།
ཀ་དག་གདོད་མ་གཞི་ཡི་ནང་དབྱིངས་སུ།། རང་སྣང་སྐུ་གསུམ་རོལ་པའི་རྩལ་རྫོགས་པ།། སྔ་འགྱུར་ཤིང་རྟ་ཀུན་མཁྱེན་རོང༵་ཀློང༵་གཉིས།། མི་ཕྱེད་གཙུག་གི་རྒྱན་དུ་ཡང་ཡང་མཆོད།།
དབང་རྣོན་ཆོས་ཀྱི་རྗེས་འབྲང་དད་པས་རྟོགས།། མགྲིན་པ་ལོངས་སྤྱོད་འཁོར་ལོའ ་ི རྩ་མདུད་གྲོལ།། མདོ་སྔགས་ལུང་རྟོགས་རྒྱ་མཚོའི་དགོངས་ཀློང་རྡོལ།། མཚུངས་མེད་འཇིགས༵་བྲལ༵་གླིང༵་པ༵་གུས་པས་འདུད།།
འཕགས་པ་འཇམ་དཔལ་དགེ་བའི་བཤེས་སུ་བྱོན།། ལུང་རྟོགས་བསྟན་པ་རྒྱ་མཚོའི་འཁོར་ལོས་བསྒྱུར།། ངོ་མཚར་བཀའ་བབ་བདུན་ལྡན་ཤིང་རྟ་ཆེ།། འཇམ༵་དབྱངས༵་མཁྱེན་བརྩེ༵་དབང༵་པོ༵་རྒྱལ་གྱུར་ཅིག
སེམས་སེམས་བྱུང་རྫས་གཅིག་
དེ་གཉིས་དངོས་པི་ཡིན་པས་རྫས་ཡིན་ལ་། བློ་གཅིག་གི་རྫས་སུ་གྲུབ་པ་ཡིན་ཏེ་སེམས་ཀྱི་རྫས་ལས་སེམས་བྱུང་གྲུབ་། སེམས་བྱུང་རྣམས་ཀྱང་ཕན་ཚུན་གཅིག་གི་རྫས་ལས་གཅིག་གྲུབ་པ་ཤ་སྟག་ཡིན་ལ་སེམས་ལས་དོན་ལོགས་སུ་གྱུར་པའི་སེམས་བྱང་མེད་། སེམས་བྱུང་ལས་དོན་ལོགས་སུ་གྱུར་པའི་སེམས་མེད་པས་ན་བློ་གཅིག་གི་ཁྱད་པར་མི་འདྲ་བའི་ལྡོག་པ་དུ་མ་ལ་བཞག་པ་ཡིན་གྱི་དེ་གཉིས་རྫས་ལོགས་སུ་གྲུབ་པ་རེ་རེ་བ་མེད་དོ་།
སྔ་འགྱུར་ཟབ་གསང་ཆོས་འཁོར་གླིང་།
སྨྲ་བའི་སེངྒེ་བཤེས་གཉེན་ཚུལ་བཟུང་པ།། ལོག་སྨྲའི་ཚང་ཚིང་ཀུན་སྲེག་ལུང་རིགས་བདག
སྤོབས་པའི་གཏེར་ཆེན་བརྒྱད་ལ་མངའ་དབང་བསྒྱུར།། མི༵་ཕམ༵་རྣམ༵་པར་རྒྱལ༵་ལ་ཕྱག་བགྱིའོ།།
སེམས་སེམས་བྱུང་རྫས་གཅིག་
༼དུང་དཀར་ཚིག་མཛོད་ཆེན་མོ་༽ལས་བཏུས།
སྔ་འགྱུར་ཟབ་གསང་ཆོས་འཁོར་གླིང་།
རྗེ་བཙུན་ལོ་ཀའི་ཤྭ་ར་མི་ཡི་གཟུགས།། གངས་ཅན་སྨྲ་བའི་སེངྒེ་དགེ་བའི་བཤེས།། ཟབ་དོན་ཆོས་ཚུལ་འདོམས་ལ་མངའ་བརྙེས་པ།། ཆོས་རྗེ་དཔལ༵་སྤྲུལ༵་འཇིགས༵་མེད་༵དབང༵་པོ༵ར་འདུད།།
སེམས་ཉིད་ངལ་གསོ་ཡེ་ཤེས་སྒྱུ་མའི་འཕྲུལ།། སྙིགས་དུས་འགྲོ་བ་འདྲེན་པའི་དཔལ་ཤར་བ།། གཏེར་གྱི་འཁོར་ལོ་བསྒྱུར་བའི་རྒྱལ་པོ་ཆེ།། རིག་༵འཛིན་༵འགྲོ༵་འདུལ༵་གར༵་དབང༵་གླིང༵་པར༵་འདུད།།
རྒྱལ་ཀུན་ཞལ་སྐྱིན་མཁྱེན་བརྩེའི་གཏེར་མངའ་ཞིང་།། འཛམ་གླིང་ཞི་བདེའི་དེད་དཔོན་བསྟན་འགྲོའ་ིམགོན།། གངས་ཅན་ལྷ་གཅིག་བསྟན་༵འཛིན་༵རྒྱ་༵མཚོ་ལ།། སྒོ་གསུམ་གུས་ཕྱག་རྟག་ཏུ་ཁྱེད་ལ་འབུལ།།
ཕུན་༵ཚོགས༵་བྱེ་བའི་གཏེར་གྱིས་རྒྱུན་སྐྱོང་བ།། བྱང་ཆུབ་རྡོ་རྗེ་རྒྱལ་མཚན་ཁྱེད་ལ་གུས།།
སྙིང་སྟོབས་གོ་ཆ་རབ་བཀླུབས་སེམས་དཔའ་ཆེ།། ཉིན་མཚན་དལ་མེད་གླིང་རྣམས་ཡོངས་སྐོར་བཞིན།། བསྟན་འགྲོའ་ིདོན་དུ་ངལ་བརྒྱའི་ཁུར་བཟོད་པ།། མཆོག་སྤྲུལ་དམ༵་ཆོས༵་རྒྱ་མཚོར་སུས་མི་གུས།།
ས་སྤྱོད་ཞིང་གི་གནས་མཚུངས་ས་ལའི་ལྗོངས།། ཉམས་བདེ་བག་ཕེབས་རྟག་ཏུ་ཤིས་པའི་གནས།། སུམ་རྩེན་ཕོ་བྲང་ས་ལ་འཕོས་འདྲ་བ།། ཟབ༵་གསང༵་ཆོས༵་འཁོར་གླིང༵་དེར་གུས་པའི་འདུད།།
ཅེས་ཡུལ་གོང་མ་རྣམས་ལ་མཆོད་པར་བརྗོད་པའི་མེ་ཏོག་གི་ཆར་སིལ་མར་བསྙིལ་ ཏེ་གང་ཞིག་གླེང་བར་བྱ་བ་ནི། སྲིད་ཞིའི་ཁམས་ན་ཕན་བདེ་མ་ལུས་པ་འབྱུང་བའི་ གནས། ཞི་སྒོ་གཉིས་སུ་མེད་པ་རྒྱལ་བ་རྫོགས་པའི་སངས་རྒྱས་མཉམ་མེད་དོན་ ཀུན་གྲུབ་པའི་ལུང་རྟོགས་ཀྱི་བསྟན་པ་ཉི་མ་བྱེ་བ་ཕྲག་བརྒྱའི་མི་མཚ􏰀ན་པ་འདི་ཉིད། རྒྱུ་དཀར་མིན་གྱི་ལས་དང་། རྐྱེན་ནག་ཕྱོགས་ཀླ་ཀློའ་ིདཔུང་གི་མུན་པས་བསྒྲིབས་ ནས་མིང་གི་ལྷག་མར་གྱུར་ན་ཡང་།
རྒྱལ་དབང་ལྔ་པ་ཆེན་པོའ་ིགསུང་ནང་མ་ལོ་ཀའི་ལས་བྱང་གི་མཇུག་རྩོམ་ ལས། །
གངས་ཅན་ཕན་བདེའི་ནོར་བུ་འདྲེན་པའི་རྫིང།། པདྨའི་ཆོས་ལ་སྨོད་པའི་སྟོབས་ལྡན་འགའི།། སྐུར་འདེབས་རླུང་གིས་ཕྱོགས་ལྷུང་མཚོར་བཤིགས་པས།། སྔོན་ཆད་ཉམ་ཆུང་བདག་འདྲའི་ནུས་པ་དམན།།
འོན་ཀྱང་བསྐལ་པའི་མཐའ་ལ་མ་ཐུག་ཅིང་།།
རིག་འཛིན་པདྨས་བོད་ཁམས་འགྲོ་བ་ཀུན།། སྐྱོང་བར་ཞལ་གྱིས་བཞེས་པའི་རྡོ་རྗེའི་གསུང་།། བསླུ་བ་མེད་དེ་ཡིད་ཀྱི་ངལ་གསོའ་ིགནས།།
དེས་ན་དམ་སྲི་སྙིང་ཞུགས་ནག་པོའ་ིདཔུང་།། ཕ་མཐར་སྐྲོད་པའི་རྫོགས་ལྡན་ཉིན་བྱེད་དབང་།། འདྲེན་ནུས་ཟབ་གཏེར་ཆོས་ཀྱི་རྟ་ལྗང་ཅན།། གངས་ཅན་མཁའ་ལ་རྟག་ཏུ་རྒྱུ་བར་ཤོག་ཅེས་གསུངས་པ་དང་མཐུན་པར།
རང་རེ་གངས་ཅན་པ་རྣམས་ཀྱི་འདྲེན་མཆོག་བླ་ན་མ་མཆིས་པ། རྒྱལ་དབང་མཚ􏰀་ སྐྱེས་རྡོ་རྗེའི་མཐུ་བྱིན་དང་།
༧སྐྱབས་མགོན་རྒྱལ་དབང་ཐམས་ཅད་མཁྱེན་ཅིང་གཟིགས་པ་ཆེན་པོའ་ིཐུགས་ བསྐྱེད་བླ་ན་མེད་པའི་བཀའ་དྲིན་གྱིས། རྒྱལ་བསྟན་འཕགས་བོད་གཉིས་ཙམ་མ་ ཚད་གོ་ལའི་ཁྱོན་ལ་ཉིན་མོ་ལྟར་ཁྱབ་སྤེལ་འགྲོ་དང་འགྲོ་བཞིན་ཡོད་པར་མ་ཟད། ཁྱད་པར་སྔ་འགྱུར་རྙིང་མའི་གྲུབ་མཐའ་ནི་ཁྱོན་ཡོངས་ནས་འཛིན་མའི་གནས་སུ་ དམ་པའི་སྐྱེས་བུ་རྣམས་ཀྱིས་འཛིན་སྐྱོང་སྤེལ་བཞིན་ཡོད་ན་ཡང་།
མེ་ཏོག་གང་ལ་ཕོག་པའི་བགོ་སྐལ། གཏེར་སྟོན་གླིང་པ་བརྒྱད་ཀྱི་ཡ་གྱལ། གར་ དབང་འགྲོ་འདུལ་གླིང་པ་ནི། པདྨ་བཀའ་ཐང་དང་། གནམ་ལྕགས་མ། བཀའ་རྒྱ་མ། པུ་རི་མ་རྣམས་ལས་བསླུ་མེད་རྡོ་རྗེའི་ལུང་གིས། ཚིག་གཅིག་དང་དབྱངས་གཅིག་ གིས། མི་ལ་ལུས་ཆས་ཡ་མ་ཟུང་དུ་འོང་༔ བསྟན་པའི་ཆོས་ཀྱང་ཡ་མ་ཟུང་དུ་འགྲོ༔ དགེ་རྒྱས་བྲིས་པའི་རི་མོ་ཤུལ་རྗེས་འོང་༔ ཁམས་ཀྱི་སྲིང་མོ་རྫོང་གསུམ་གཏེར་ཁ་ འདི༔ མི་བཞག་འདོན་པའི་རྟགས་དེ་བསྟན་ནས་བྱུང་༔ ཁམས་པ་ཉི་མ་གྲགས་པའི་ མིང་ཅན་འབྱུང༔ ཞེས་པའི་དུས་རྟགས་དང་མཚན་མ་རྣམས་དངོས་སུ་ཚང་བའི་རིག་ འཛིན་ཆེན་པོ་འགྲོ་འདུལ་གླིང་པའམ་སཱུརྱ་ཀིརྟིའི་རིང་ལུགས་ནི། བོད་གངས་ཅན་གྱི་ལྗོངས་སུ་གཏེར་ཆེན་འགྲོ་འདུལ་གར་དབང་གླིང་པའི་དུས་སུ་ དར་ཁྱབ་ཤིན་ཏུ་ཆེ་བ་དང་། དེང་སང་གི་དུས་སུའང་བསྟན་འཛིན་གྱི་སྐྱེས་བུ་མཚར་ དུ་དངར་བ་ཡོད་ལ། བསྟན་པ་འཆད་རྩོད་རྩོམ་གསུམ་གྱིས་མཐའ་དབུས་ཀུན་ལ་ ཉིན་མོ་ལྟར་གསལ་བཞིན་ཡོད་ནའང་། རྒྱ་གར་འཕགས་པའི་ཡུལ་ལ་ཉི་གྲགས་ཆོས་ བརྒྱུད་ནི་མིང་ཙམ་ཡང་དབེན་པ་ཤིན་ཏུ་ཉམས་དམའ་བའི་དུས་འདིར།
ཉི་ཤར་སྤྲུལ་སྐུའམ་ཤར་སྤྲུལ་སྐུ་ཕྲེང་གསུམ་པ་དམ་ཆོས་རྒྱ་མཚ􏰀་རིན་པོ་ ཆེ་མཆོག་ནི། སྔོན་གྱི་ཐུགས་བསྐྱེད་དུས་སུ་སྨིན་པའི་སྟོབས་དང་། སྦྱོར་བ་གོ་ ཆ་ཆེན་པོ་བླ་ན་མེད་པའི་སེམས་བསྐྱེད་དང་། རྐྱེན་དགེ་བའི་བཤེས་གཉེན་ཆེན་ པོ་༧རྒྱལ་དབང་སྐུ་ཕྲེང་བཅུ་བཞི་པ་ཆེན་པོས་ཐུགས་རྗེའི་རྗེས་སུ་བསྐུལ་བ་དང་། ཡང་སྲིད་རིན་པོ་ཆེ་བདག་སྐྱོང་དགོས་པས་དམིགས་ཡུལ་གྱིས། འགྲན་འདོད་དང་ གྲགས་འདོད་ཆེ་འདོད་ཏེ་འཇིག་རྟེན་ཆོས་བརྒྱད་ཀྱིས་མ་གོས་པ། རིག་འཛིན་ཆེན་ པོ་ཉི་མ་གྲགས་པའི་གཏེར་ཁ་འདི་ཉིད་ཉམས་པ་སོར་ཆུད་དང་མི་ཉམས་གོང་འཕེལ་ གྱིས་འཛིན་སྐྱོང་སྤེལ་གསུམ་དང་། བསྙེན་སྒྲུབ་ལས་གསུམ་འཆད་རྩོད་རྩོམ་གསུམ་ གྱིས། ཡངས་པའི་རྒྱལ་ཁམས་ཀུན་ཏུ་དར་རྒྱས་ཡོང་བའི་ཆེད།
པས་བདག་ཉིད་དེ། །དེ་འཛིན་བྱེད་པོ་སྨྲ་བྱེད་ཀྱང་། སྒྲུབ་པ་བྱེད་པར་ཁོ་ནའོ། །ཞེས་ པ་ལྟར།
དེ་ལྟར་འཛིན་སྐྱོང་བྱེད་མཁན་དང་པོ་དགེ་འདུན་དགོས་ལ། གཉིས་པ་དགེ་འདུན་ འདུ་སའི་མཐུན་རྐྱེན་དགོན་པ་ཡང་ནི་མེད་དུ་མི་རུང་བ་ཡིན་པས་ལོ་མང་རིང་ ཐུགས་བསམ་བཞེས་ཏེ། རྒྱ་བལ་འབྲུག་གསུམ་ལ་གནས་བཙལ་ཀྱང་རུང་བ་དཀའ་ ན་ཡང་། ༧སྐྱབས་རྗེ་རི་མགོ་མཆོག་སྤྲུལ་བསོད་ནམས་བསྟན་འཛིན་རིན་པོ་ཆེས་ ནས་ས་ཆ་འཚ􏰀ལ་བསྒྲུབས་གནང་བའི་མཐུན་རྐྱེན་སྦྱར་བ་དང་། ཉི་སྤྲུལ་བདུན་པ་ སློབ་གཉེར་གནང་སའི་འཁོར་ཡུག་སོགས་ཀྱི་བཀའ་དྲིན་བླ་མེད་སྩལ།།
ཡང་སྒོས་ཐེ་ཝན་ནས་ཤར་སྤྲུལ་རིན་པོ་ཆེ་ཉིད་ཀྱི་སློབ་མ་དགེ་བསྙེན། (Tseng Li- ling) ཙང་ལིས་ལིང་ནས་ས་ཆ་ཉོ་བསྒྲུབ་ཀྱིས་སྦྱིན་བདག་གནང་བ་དང་ (Terry and Lucia family) ཏྲི་རིའི་ཆན་དང་། ལུས་སིའི་ཡ་ནང་མི། (Otto, Lynn, and Audrey family) ཨོ་ཁྲོ་ཀོང་། ལིང་ལིང། ཨོ་ཌ་རིས་བཅས་ཀྱི་རྟེན་དང་བརྟེན་པར་ བཞེངས་པས་མཐུན་རྐྱེན་སྦྱར་བ་དང་། གཞན་ཡང་ཤར་ནུབ་གང་སར་བཞུགས་ པའི་དད་ལྡན་སྦྱིན་བདག་གཏོང་ཕོད་ཅན་རྣམས་ཀྱིས་དཔལ་འབྱོར་གྱི་མཐུན་རྐྱེན་ ཕུན་སུམ་ཚོགས་པ་མ་ཚང་མེད་པས་རྒྱུ་རྐྱེན་འཛ􏰀མས་པའི་རྟེན་འབྲེལ་གྱིས་ད་ལམ་ དགོན་པ་འདི། འགོག་རྐྱེན་གང་ཡང་མེད་པར་བཀྲ་ཤིས་པའི་ངང་བདེ་བླག་ཏུ་འགྲུབ་པའོ། དེ་ལྟར་དགོས་པ་འདིས་ནི་ཆོས་ཕུན་ཚ􏰀གས་དང་འཁོར་ཕུན་ཚོགས་ཤུགས་ལ་ བསྟན་པའོ། །
༄༅། །དེ་ལྟ་བུའི་ཟབ་གསང་ཆོས་འཁོར་གླིང་དགོན་པ་འདི་ཉིད། རྒྱ་སྟོན་པ་ཤར་ སྤྲུལ་དམ་ཆོས་རྒྱ་མཚ􏰀་མཆོག་ནས་ཕྱག་བཏབ་པ་དང། ཕྱག་བཏབ་པའི་གནས་ ཡུལ་འདིར་ལོ་རྒྱུས་ཀྱི་གསལ་ཁ་ཅུང་ཙམ་གཏོད་ན། དེ་ཡང་རྒྱ་གར་བྱང་ཕྱོགས་ཧི་ མ་ཅལ་མངའ་སྡེའི་ཁོངས་གཏོགས། སྔོན་ཟ་ཧོར་རྒྱལ་པོས་གུ་རུ་རིན་པོ་ཆེ་གསོན་ སྲེག་བྱེད་སྐབས་མེ་དཔུང་མཚ􏰀་རུ་བསྒྱུར་ཏེ་རྫུ་འཕྲུལ་མཛད་པའི་གནས་མཆོག་ མཚ􏰀་པདྨ་དང་། རིགས་འདུས་མ་ཧཱ་གུ་རུས། ཟ་ཧོར་རྒྱལ་པོ་ཨིནྡྲ་བོ་དྷི་འཁོར་ བཅས་ལ། བཀའ་འདུས་ཆོས་ཀྱི་རྒྱ་མཚ􏰀འི་དཀྱིལ་འཁོར་གྱི་སྒོ་ནས་སྨིན་གྲོལ་ལ་ བཀོད་པའི་གནས།
ཇི་སྐད་དུ་པདྨ་བཀའ་ཐང་ལས། དེ་ནས་རྒྱལ་པོས་ཕོ་བྲང་གདན་འདྲེན་ཞུས༔ བཀའ་ འདུས་ཆོས་ཀྱི་རྒྱ་མཚ􏰀འི་བཤད་སྒྲུབ་བཙུགས༔ མི་ལོ་ཉིས་བརྒྱར་བཞུགས་ནས་ ཆོས་གསུངས་ཏེ༔ ཨུ་རྒྱན་རྒྱལ་ཁམས་ཐམས་ཅད་ཆོས་ལ་བཀོད༔ ཨིནྡྲ་བོ་དྷི་ བཙུན་མོ་འཁོར་བཅས་རྣམས༔ ཚོམ་བུ་ལྔ་བརྒྱ་དང་བཅས་ལྷག་མེད་དུ༔ ཕྱག་རྒྱ་ ཆེན་པོ་མཆོག་གི་རིག་འཛིན་ཐོབ༔ ཅེས་སོ། ཨིནྡྲ་བོ་དྷི་བཙུན་མོ་འཁོར་ལྔ་བརྒྱ་དང་ བཅས་པ་ཕྱག་རྒྱ་ཆེན་པོ་མཆོག་གི་དངོས་གྲུབ་ཐོབ་པའི་གནས་ཟ་ཧོར་རྒྱལ་པོའ་ི རྒྱལ་ས། ཟ་ཧོར་ཡུལ་ལམ་ཡུལ་སྐད་ལ་མན་ཌི་རྫོང་ཞེས་པའི་ཉེ་འགྲམ། གཞན་ཡང་ ཡུལ་ཉི་ཤུ་རྩ་བཞིའི་ཡ་གྱལ་སྤྱི་བོ་ཛ་ལན་རྡ་ར་སྟེ། ཡུལ་སྐད་ལ་རྐང་ར་ཞེས་པ་དང་། གྲུབ་ཆེན་ཏེ་ལོ་པས་ཉའི་འཚོ་བ་ལ་རྟེན་ནས་སྒྲུབ་པ་གནང་སའི་སྒྲུབ་ཕུག ཏེ་ལོ་ཕུག་དེ་རྣམས་དང་མི་རིང་བར།
ཅོན་ཏ་ར་ཞེས་པ་ས་ལའི་ལྗོན་ཤིང་སྣ་ཚོགས་པས་ཡོངས་སུ་བསྐོར་བ་མཐོང་ན་མི་མཐུན་པ་མེད་པ་ཤིན་ཏུ་ཉམས་དགའ་བར། ནང་དུ་ཡང་དག་འཇོག་ལ་ཡུད་ཙམ་ གཞག་ན་བདེ་གསལ་མི་རྟོག་པའི་ཉམས་དངོས་སུ་འཆར་བ། སྔོན་གྲུབ་ཐོབ་གོང་མ་རྣམས་ཀྱིས་ཞབས་ཀྱི་བཅགས་ཤིང་བྱིན་གྱིས་བརླབས་པ། མཁའ་སྤྱོད་དང་ས་སྤྱོད་ ཀྱི་ཞིང་དངོས་དང་རྣམ་དབྱེར་མེད་པ། ས་དེར་སླེབས་ན་གང་ཟག་ཕལ་པ་ཡིན་ཀྱང་ སྣང་བ་འགྱུར་བ། ལས་དང་སྐལ་བ་ལྡན་པའི་གང་ཟག་རྣམས་ལ་ནི་ཉམས་རྟོགས་ ཁྱད་པར་ཅན་རྒྱུད་ལ་སྐྱེ་བ་ལྟ་ཅི་སྨོས། དེ་ལྟ་བུའི་གནས་ཕུན་སུམ་ཚ􏰀གས་པ་དེར།
སྟོན་པའི་འདས་ལོ་ ༢༥༥༣ བོད་རྒྱལ་ལོ་ ༢༡༣༦ སྤྱི་ལོ་ ༢༠༠༩ ཟླ་བ་ ༩ ཚ􏰁ས་ ༢༨ རབ་བྱུང་ ༡༧ ས་གླང་ལོའ་ིཁྲུམས་ཟླའི་ཡར་ངོའ་ིརྫོགས་པ་གསུམ་པ་གཟའ་ སྐར་འཕྲོད་སྦྱོར་ཕུན་ཚ􏰀གས་ཀྱི་ཉིན་མོར་དབུ་བཙུགས་པ་དང་།
སྟོན་པའི་འདས་ལོ་ ༢༥༥༨ བོད་རྒྱ་ལོ་ ༢༡༤༡ སྤྱི་ལོ་ ༢༠༡༤ ཟླ་བ་ ༤ ཚ􏰁ས་ ༢༨ རབ་བྱུང་ ༡༧ ཤིང་རྟ་ལོའ་ིནག་པ་ཟླ་བའི་གཟའ་སྐར་དུས་སྦྱོར་ཕུན་སུམ་ཚོགས་ པའི་ཉིན། འཛམ་གླིང་ཞི་བདེའི་དེད་དཔོན་༧གོང་ས་ལྷ་མའི་རྣམ་འདྲེན་རྒྱལ་དབང་ སྐུ་ཕྲེང་བཅུ་བཞི་པ་ཆེན་པོ་ཞབས་སོར་བཀའ་དྲིན་བསྐྱངས་གནང་མཛད་ནས། བཀྲ་ ཤིས་པའི་མཛད་སྒོ་ནི་དུས་ཕུན་སུམ་ཚོགས་པའོ།
རྒྱ་མཐོང་གི་ཐོག་འོག་ལ་རིག་འཛིན་ཆེན་པོ་ཉི་མ་གྲགས་པའི་གཏེར་ཁ། བླ་མ་ གསང་བ་འདུས་པའི་དཀྱིལ་འཁོར་དང་། གཡས་གཡོན་གྱི་ཐོག་འོག་ལ། འབྲུག་རིས་ དང་བྱ་འབྲུག་གི་རི་མོ། འོག་ཁང་གི་ནང་ལ་རྟེན་གཙ􏰀་བོ་ཐུབ་དབང་གི་སྨན་སྐུ་ཐོག་ བརྩེགས་གཉིས་ཅན་ལ་འཁོར་མཛད་པ་བཅུ་གཉིས་ཀྱིས་བསྐོར་བ།
གཡས་སུ་སྤྱན་རས་གཟིགས་ཕྱག་བཞི་པ་ལ་འཁོར་ཉེ་སྲས་བརྒྱད་ཀྱིས་བསྐོར་ བ། གཡོན་དུ་གུ་རུ་སྣང་སྲིད་ཟིལ་གནོན་ལ་འཁོར་གུ་རུ་མཚན་བརྒྱད་ཀྱིས་བསྐོར་ བ་ཐམས་ཅད་སྨན་སྐུ་ལ་གཙ􏰀་བོ་གཉིས་མི་ཚད་ལས་བརྒལ་ཙམ། ལྷ་ཁང་ནང་གི་ གཡས་ཕྱོགས་དང་གཡོན་ཕྱོགས་ཀྱི་གྱང་ལ། རྒྱ་གར་གྱི་པཎ་གྲུབ་བཅུ་བདུན་གྱི་ ཞལ་ཐང་དང་། སྔ་འགྱུར་རྙིང་མའི་ཤིང་རྟ་ཀུན་མཁྱེན་ཀློང་ཆེན་པའི་ཞལ་ཐང་དང་། ཕུག་གི་གཡས་ཕྱོགས་ཀྱི་གྱང་ལ་ཆགས་རིའི་བླ་བརྒྱུད་ཀྱི་ཞལ་ཐང་དང་། གཡོན་ ཕྱོགས་ཀྱི་གྱང་ལ་རྗེ་འབངས་ཉེར་ལྔའི་ཞལ་ཐང་། དེ་རྣམས་ནི་ནང་གི་རྟེན་སྟོན་པ་ ཕུན་སུམ་ཚོགས་པའོ།
གསུམ་ཐོག་ལ་༧གོང་ས་ལྷ་མའི་རྣམ་འདྲེན་སྐྱབས་མགོན་རྒྱལ་བའི་དབང་པོའ་ི གཟིམ་ཆུང་ལ་གཟིམ་ཤག་ཁང་མིག་ཆེ་ཆུང་གསུམ། ཉིས་ཐོག་ལ་གཡོན་དུ་བཞུགས་ ཤག་ཁང་མིག་གསུམ། གཡས་སུ་བཞུགས་ཤག་ཁང་མིག་ཆེ་ཆུང་བཞི་ཡོད།
སྒོ་ཡི་སྟེང་རབ་གསལ་ལ་བསྟན་བདག་བཞུགས་ཤག་ཁང་མིག་ཆེ་ཆུང་གསུམ། །སྒོའ་ིཕྱི་ལོག་གྱང་ལ། རྒྱལ་ཆེན་སྡེ་བཞི་གཉིས་ཞལ་ཕྱིར་གཟིགས་པས་ཕྱིའི་བར་ ཆད་ནང་ལ་མི་གཏོང་བ་དང་། གཉིས་ཞལ་ཡར་ལ་གཟིགས་པས་ནང་གི་དངོས་གྲུབ་ ཕྱིར་མི་གཏོང་བའི་རྟགས་སོ། །སྒོ་ཡི་གཡས་གཡོན་གྱང་ཚུར་བསྟན་པ་ལ། རི་རབ་ གླིང་བཞིའི་ཆགས་ཚུལ་དང་། ཚེ་རིང་རྣམ་དྲུག་དང་། མཐུན་པོ་སྤུན་བཞི་བཅས་ ཡོད།
ལྷ་ཁང་གི་མདུན་ཕྱོགས་སུ་དགེ་འདུན་པའི་བཞུགས་ཤག་དང་འཛིན་ཁང་བཅས། ཤར་གསུམ་ལ་ཐམས་ཅད་སུམ་ཐོག་ཅན། གཡས་གཡོན་གྱི་ཐོག་རེ་རེ་ལ་ཁང་མིག་ བཞི་རེ། མདུན་ཕྱོགས་ཀྱི་གྲྭ་ཤག་ལ་སྐས་སྟེང་ཐོག་བརྩེགས་བཞི་པ་རྒྱ་ཕིབ་ཅན། འཛིན་ཁང་ཁང་མིག་དྲུག་དང་། དམིགས་བསལ་ཁང་མིག་བརྒྱད། གྲྭ་ཤག་ཁང་མིག་ ཉི་ཤུ་བཅས་ཡོད། ཁང་པའི་མདུན་རྒྱབ་གཉིས་ཀར་ཁྱམས་ཡོད་པ་དང་།
ཐབ་ཚང་རིང་ཚད་ལ་ཕུ་ཀྲི་ ༡༡༢་ ཨིས་ཆི་ ༨ ཞེང་ཚད་ལ་ཕུ་ཀྲི་ ༣༠་ ཨིས་ཆི་ ༨་ ཡོད་པ་བཅས་འདིར་རེ་ཞིག་འདིར་འཇུགས་བསྡུ་བའོ།། །།
སླར་སྨྲས་པ།
རྒྱལ་བ་ཤཱཀྱ་སེངྒེའི་ལུང་རྟོགས་བསྟན།། སྤོང་ཀློག་འཁོར་ལོ་གསུམ་གྱིས་སྤེལ་བ་དང་།། བཤེས་གཉེན་དམ་པའི་ས་སྟེང་ཁྱབ་པ་ཡིས།། རྫོགས་ལྡན་དུས་ལྟར་འཕྲལ་ཡུན་བདེ་བར་ཤོག
ཨོ་རྒྱན་སངས་རྒྱས་གཉིས་པའི་ནུས་སྟོབས་ཀྱིས།། བཀའ་རྟགས་ཕྱག་རྒྱས་བཏབ་པའི་སྲུང་མ་རྣམས།། གངས་ཅན་སྐྱོབ་ལ་མི་བྲེལ་ཡོད་དམ་ཅི།།
དཀར་ཕྱོགས་ལྷ་ཡིས་གངས་ཕྲུག་སྐྱོབས་པར་ཤོག
གངས་ཅན་སྐྱེ་འགྲོ་གསོལ་བ་ང་ལ་ཐོབ།། ང་ཡིས་སྐྱོབ་ཞེས་ཞལ་བཞེས་མངོན་སུམ་སྣང་།། བསམ་ཡོད་གསོལ་བ་མི་འདེབས་སྲིད་དམ་ཅི།། གངས་ཕྲུག་ཁྱེད་ལ་རེ་ལྟོས་འཆའ་བར་ཤོག
གངས་ལྗོངས་རྒྱལ་བསྟན་སྣང་བ་ཁྱེད་ཀྱི་དྲིན།། བར་དུ་མི་ཉམས་སྤེལ་བ་ཁྱེད་ཀྱི་དྲིན།། ཐ་མར་ཉམས་པ་སོར་ཆུད་ཁྱེད་ལས་གཞན། ཞལ་བཞེས་མེད་པས་སྐྱབས་ཙམ་ཤེས་པར་ཤོག
སྔ་འགྱུར་སཱུརྱ་ཀིརྟིའི་རིང་ལུགས་མཆོག ཡངས་པའི་རྒྱལ་ཁམས་ཀུན་ལ་ཁྱབ་པ་དང་།།
འགྲོ་ཀུན་ཉིན་མོར་བྱེད་པའི་མིག་གཅིག་པུ།། གདུལ་བྱའི་ཁམས་ལ་གང་འདུལ་འཆར་བར་ཤོག
ཡངས་པའི་རྒྱལ་ཁམས་ཀུན་ཏུ་བདེ་དང་དགེའི།། དཔལ་གྱིས་འགྲོ་རྒྱུད་ཡོངས་སུ་གཏམས་པ་དང་།། མཐར་ཐུག་གཏན་གྱི་བདེ་བ་དམ་པ་ཡིས།། རྣམ་མཁྱེན་ས་ལ་མྱུར་དུ་རེག་གྱུར་ཅིག
གནས་སྐབས་སུ་ཡང་བསམ་པའི་དོན་ཀུན་འགྲུབ།། མི་མཐུན་བར་ཆད་མིང་གི་ལྷག་མར་གྱུར།། མཐུན་པའི་རྒྱུ་རྐྱེན་མ་ཚང་མེད་པ་ཡིས།། འཕྲུལ་དགའི་ལོངས་སྤྱོད་དག་ལ་འགྲན་ནུས་ཤོག །།
ཅེས་ཟབ་གསང་ཆོས་འཁོར་གླིང་གི་ལོ་རྒྱུས་འདི་ནི། སྟོན་པའི་འདས་ལོ་ ༢༥༥༤ བོད་རྒྱལ་ལོ་ ༢༡༤༠ སྤྱི་ལོ་ ༢༠༡༣ ཟླ་བ་ ༧ ཚེས ༢༥ རབ་བྱུང་ ༡༧ པའི་ ཆུ་སྦྲུལ་ལོའ་ིཆུ་སྟོད་ཟླ་བའི་དམར་ཕྱོགས་ཀྱི་རྒྱལ་བ་དང་པོའ་ིཉིན། རྒྱ་སྟོན་པ་ཉི་ཤར་ སྤྲུལ་སྐུའམ་ཡོངས་གྲགས་སུ་ཤར་སྤྲུལ་དམ་ཆོས་རྒྱ་མཚོས་ཕྱག་བཏབ་པའི་བཤད་སྒྲུབ་གཉིས་ལྡན་གྱི་ཆོས་སྡེ་ཆེན་པོ། ཟབ་གསང་ཆོས་འཁོར་གླིང་ག་ལ་བ་དེར། རྒྱལ་སྟོན་པ་མཁན་པོ་ཨོ་རྒྱན་བསྟན་འཛིན་ཤེས་རབ་ཀྱིས་སྦྱར་བའོ།། དགེའོ།། །།
ཇུས་འགོད་པ་དང་ཞུ་དག་པ་མཁན་པོ་ཐུབ་བསྟན་འཇམ་དཔལ་ དང་། སློབ་དཔོན་ཐུབ་བསྟན་བློ་གསལ།
ཐ་སི་མ་ནི་ཡཱ།
ཐ་སི་མ་ནི་ཡཱ་(དབྱིན་ཇིའི་སྐད།: Tasmania)ནི་ཨོ་སེ་ཐེ་ལི་ཡའི་རྒྱལ་ཁབ་ཞིག་རེད།
ཐབ་ཀའི་ཤེས་རིག་ལག་རྩལ་གྱི་ངོ་སྤྲོད་
དང་པོ། བོད་ལ་ཐབ་ཀ་དང་འབྲེལ་པའི་རིག་གནས་སྣ་མང་ཞིག་ཡོང་བའི་རྒྱུ་མཚན།
གསེར་ཟམ་
གཟུངས་སྔགས་སོགས་གང་རུང་བ་རྡོ་ལ་བརྐོས་ཏེ་ཆུ་ནང་དུ་ཟམ་པའི་ཚུལ་གྱིས་བསྒྲིགས་པ་ནི་གསེར་ཟམ་མམ་སྐུ་ཟམ་ཞེས་བྱ་སྟེ། དེ་ཡང་ཆུ་ཡོད་ཚད་ལ་གང་བྱུང་དུ་འཛུགས་པ་མ་ཡིན་པར་ཆུ་གཡུ་འབྲུག་མ་བུ་འཕྲད་མཚམས་ཞེས་དཔལ་ཁ་ལེགས་པ་ཞིག་ལ་བྱ། དེ་ནི་ཆུ་གཞུང་གཅིག་ལ་ཆུ་ཕྲན་གཞན་ཞིག་ཐད་ཀར་དྲང་བོར་མ་ཆད་པར་འདྲེས་མཚམས་ཟེར། ཁྱད་པར་རང་རང་དང་འཕྲོད་པ་ལ། གཙུག་ལག་སྨྲ་བའི་དབང་པོ་སྟག་བླ་ནོར་བུའི་ཞལ་རྒྱུན་ནི། སྟག་ཡོས་ལོ་པ་ལྟ་བུ་་ལ་ཤར་ཆུ་ནུབ་ཏུ་འདྲེས་མཚམས་ནས་ཁ་ཤར་ཕྱོགས་སུ་བལྟས་ཏེ་གསེར་ཟམ་/སྐུ་ཟམ་འཛུགས་པ་དང་། དེ་བཞིན་དུ་རྟ་སྦྲུལ་ལོ་པས་ལྷོ་ཆུ་བྱང་དུ་འདྲེས་མཚམས། བྱ་སྤྲེལ་ལོ་པས་ནུབ་ཆུ་ཤར་དུ་འདྲེས་མཚམས། བྱི་ཕག་ལོ་པས་བྱང་ཆུ་ལྷོར་འདྲེས་མཚམས། ཁྱི་ལོ་པས་ནུབ་བྱང་གི་ཆུ་ཤར་ལྷོར་དང་། འབྲུག་ལོ་པས་ཤར་ལྷོའི་ཆུ་ནུབ་བྱང་དུ། གླང་ལོ་པས་བྱང་ཤར་ནས་ལྷོ་ནུབ་དུ། ལུག་ལོ་པས་ལྷོ་ནུབ་ནས་བྱང་ཤར་དུ་བཞུར་བའི་ཆུ་ཕྲན་རྣམས་ལ་ཁ་གཏད་ནས་འཛུགས་དགོས་པར་གསུངས་སོ། གཞན་ཡང་ཚྭ་ཚྭ་ཆུ་ཀླུང་དུ་གཤེགས་པ་དང་ཆུ་གདབ་པ་རྣམས་ཀྱང་འདིའི་རིགས་འགྲེས་ཡིན་ལ། ཡང་ཆུ་ཚྭ་གདབ་པར་དཀར་མོ་གཡས་འཁྱིལ་བྱ་བ་གཡས་ཕྱོགས་སུ་ཀྱི་ལི་ལིར་འཁོར་བ་དེར་གདབ་ན་བཟང་ཟེར་བའང་ཡོད་དོ། ཆུ་ཚྭ་གདབ་ཚེ་ཨོཾཨཱཿཧཱུཾ་མང་དུ་བགྲང་བཞིན་གདབ་ན་མང་པོར་འཕེལ་ཞིང་སྐུ་དང་ཚྭ་ཚྭ་རྣམས་ལ་གཟུངས་གཞུག་ཕུལ་བ་ཡིན་གསུངས་སོ། །
ཐབ་ཀའི་ཤེས་རིག་ལག་རྩལ་གྱི་ངོ་སྤྲོད་
གཅིག བོད་བཙན་པོའི་སྐབས་སུ་མངའ་ཐང་རྒྱ་བསྐྱེད་ཀྱི་སྐབས་སུ་འཁྲུག་པ་མང་པོ་བྱུང་ནས་དམག་སྒར་ཡང་ཡང་སྤོ་དགོས་པའི་དབང་གིས་སྒར་གསར་པ་རེ་རེར་ཐབ་ཀ་རེ་བཅའ་དགོས་པ་དང་། དེ་ཡང་བོད་ཀྱི་ལོ་རྒྱུས་རྒྱའི་ཐང་ཡིག་ཏུ་འཁོད་པ་ལྟར་ན། བོད་རྣམས་ཁང་པ་དང་སྦྲ་ནག་དུ་སྡོད། བཙན་པོ་དང་མི་དྲག་རིགས་གུར་གྱི་ནང་དུ་བཞུགས། གུར་ཆེན་པོའི་ནང་དུ་མི་བརྒྱ་ཕྲག་འགའ་ཤོང་། ཞེས་དང་། ཡང་བཙན་པོ་འཕྱོངས་ལུང་དུ་བཞུགས། ལྕགས་རི་བྲང་ས་མཆིས་ཀྱང་གནས་རྟེན་གུར་དུ་འཆའ།  གུར་ལ་ཕོ་བྲང་དུ་འབོད་ཅིང་། ནང་ལ་མི་བརྒྱ་ཕྲག་འགའ་ཤོང་། དམག་མིས་བྱ་ར་བྱེད་པས་ཕོ་བྲང་བཙན། འཁོར་རྣམས་སྦྲ་གུར་དུ་སྡོད། ཅེས་བཤད་པ་དང་། བློན་ཆེན་མགར་སྟོང་བཙན་གྱིས་རྒྱ་བོད་སོ་མཚམས་སྲུང་སྐབས་མཚོ་སྔོན་པོར་སྒར་ཕབས་དུས་ཀྱང་། སྦྲ་ནག་ཀ་བརྒྱ་མ་ཕུབ་པར་གྲགས་པ་སོགས་ལས་གསལ་བ་ལྟར་ན་དབྱར་དགུན་དུས་བཞིར་ས་གནས་གཅིག་ཏུ་མི་སྡོད་པར་ས་གར་སྐྱིད་དུ་གནས་སྤོ་བཞིན་ཡོད་པའི་དབང་གིས་ཐབ་ཀ་བཅའ་གྲངས་ཡང་མང་པོ་ཡོང་གི་ཡོད་རེད།
Image ༢ ཐབ་ཀའི་འཛེམས་བྱ། སྤྱིར་དམངས་སྲོལ་དུ་ཐབ་ཀའི་འཛེམས་བྱ་མང་རུང་མདོར་བསྡུས་ཙམ་ཞིག་ཆག་མེད་ཀྱི་ཐབ་ལྷའི་གསོལ་མཆོད་ལྟར་ན། ཡུགས་གྲིབ་བཙོག་གྲིབ་གྲི་བོ་གྲི་མོ་དང་།། མནོལ་གྲིབ་མི་གཙང་ངན་པ་ཐམས་ཅད་ཀྱང་།། ཤེལ་སྒོང་བཞིན་དུ་གསལ་གྱུར་ཅིག། ཅེས། ཡུགས་ས་དང་། རིགས་རུས་ངན་པ། གྲི་ཤི་ཕོ་མོའི་བཅའ་དངོས། མནོལ་ཤོར་བའི་མི་སོགས་ཀྱིས་ཐབ་ལྷ་ལ་གྲིབ་ཕོག་པར་བཤད་པ་དང་། ཡང་དམངས་སྲོལ་གྱི་འཛེམས་བྱ་ལ། ལྷམ་དང་། དོར་མ་སོགས་ནམ་རྒྱུན་མིས་བཙོག་པར་བརྩི་བའི་དངོས་པོ་ཚང་མ་ཐབ་ཀའི་ཉེ་འཁོར་དུ་འཇོག་པའམ་ཐབ་ཀའི་སྒང་ལ་འགོམ་པ་སོགས་བྱུང་ན་ཐབ་ལྷ་ལ་མནོལ་གྲིབ་འཕོག་པར་འདོད། ཁ་ཟས་གཡོས་སྦྱོར་སྐབས་སུ་ཐུག་པ་དང་འོ་མ་ཇ་སོགས་འཕྱུར་བ་ན་ཐབ་ལྷ་ལ་གནོད་པ་དང་། ལྷག་པར་དུ་ཤ་བརྩོས་པའི་ཁུ་བ་འཕྱུར་ན་ཚབ་ཆེན་དུ་བརྩིས་ནས་ལམ་སེང་བསང་དང་ཇ་ཕུད་མཆོད་ནས་བཟོད་གསོལ་ཞུ་དགོས་པ། ཡང་ཤ་མེ་ལ་བསྲེགས་པའི་དུད་པ་དང་།  མི་གཙང་བའི་རྫས་བསྲེགས་པའི་དུད་པ་སོགས་ཀྱི་ཐབ་ལྷ་ལ་མནོལ་གྲིབ་ཆེན་པོ་ཕོག་པའི་འདུ་ཤེས་འཛིན་གྱི་ཡོད། གཞན་ཡང་སྐྱེས་པ་ཕོ་མོ་སུ་ཡིན་རུང་ཐབ་ཀའི་ཉེ་འཁོར་དུ་ལྷམ་སྤྲུགས་པ་དང་། སྐྲ་བཀྲུ་བ་དང་ཤད་པ། གོས་གདན་སྤྲུག་མི་རུང་བ་སོགས་ཡུལ་ལུང་མི་འདྲ་བ་རེ་རེར་འཛེམ་བྱ་ཅུང་མི་འདྲ་བ་སྣ་ཚོགས་ཡོད་ཅིང་མདོར་བསྡུ་ན་མིའི་འདུ་ཤེས་ལ་བཙོག་པར་བརྩི་བའི་དངོས་པོ་ཚང་མས་ཐབ་ལྷ་ལ་ཡང་གནོད་པ་འཛིན་གྱི་ཡོད། གལ་སྲིད་མནོལ་གྲིབ་བྱུང་ཚེ་ཐབ་ལྷ་ལ་བསང་དང་མཆོད་པ་ཁྲུས་གསོལ་སོགས་བཅོས་ཐབས་ལ་འབད་དགོས། Imageདྲུག་པ། བོད་ཀྱི་ཐབ་ལྷའི་རིག་གནས། བོད་ཀྱི་ཐབ་ལྷ་གཙོ་ཆེ་བ་ནི་མོ་ལྷ་ཡིན་པ་ལ་བལྟས་ན་གནའ་བོའི་བོད་ཀྱི་སྤྱི་ཚོགས་ལས་བསྒོས་ཀྱི་རྣམ་པ་མཚོན་བྱེད་ཞིག་ཏུ་མངོན་སྟེ། དེབ་དཀར་ལས། མོ་བཙུན་རྣམས་གཞིས་ལ་འདུག་ནས་བུ་སྲིད་ཀྱི་གཉེར་བྱེད་ཞེས་པ་ལྟར་སྐྱེས་པ་རྣམས་དམག་རྒྱབ་སོགས་ཀྱི་ལས་ཀ་བྱེད་ཅིང་། བུད་མེད་རྣམས་ཀྱི་ཁྱིམ་གཞིས་འཛིན་ནས་བཟའ་བཏུང་གཡོས་སྦྱོར་སོགས་ཀྱི་ལས་ལ་བརྩོན་པས་ན། ཐབ་ལྷ་ཡང་གཙོ་ཆེ་བ་མོ་ལྷ་ཡོང་བའི་རྒྱུ་མཚན་ཡིན་ཚོད་རེད།        Image༡ ཐབ་ལྷ་ཡུ་མོ། བོན་ལུགས་ཀྱི་ཡིག་ཆ་རྣམས་སུ། ཐབ་ལྷ་ཡུ་མོ་ཞེས་མོ་ལྷ་ཞིག་ཡིན་པར་བཤད་པ་ལྟར། ཕྱིས་བཻ་རོ་ཙ་ནས་མཛད་པ་དཔལ་ལྡན་མགོན་པོའི་ལམ་ལྷ་དགྲ་བླ་བཅུ་ཞེས་པའི་ནང་། བསོ་དགྲ་བླ་ཐབ་ལྷ་ཡུ་མོ་ནི།། ཟ་མ་མོ་ལུས་གཡུ་ཆས་ཅན།། དར་སྣ་ན་བཟའ་སྐུ་ལ་མནབས།། གསེར་གཡུ་ཕྲེང་བ་ལུས་ལ་བརྒྱན།། གཟི་དང་བྱི་རུ་སྐེད་ལ་བསྐོར།། མུ་ཏིག་ཨགས་ཙས་རྣ་བ་བརྒྱན།། གསེར་དང་དངུལ་གྱི་ལག་དཀྲིས་ཅན།། ཕྱག་གཡས་གསེར་གྱི་གཟར་བུ་འཛིན།། ཕྱག་གཡོན་ནོར་གྱི་རྐྱལ་བ་ཐོགས།། ཞེས་བོད་ཀྱི་བུ་མོ་ཞིག་གི་རྒྱན་དང་ཆ་ལུགས་གསལ་བར་བཤད།  འཇུ་མི་ཕམ་གྱིས། ཐབ་ལྷ་ཡུ་མོ་ཞེས་བྱ་བ།། བུད་མེད་ལུས་ལ་གཡུ་ཆས་ཅན།། དར་ཟབ་ན་བཟའ་སྐུ་ལ་གསོལ།། ཕྱག་ན་གསེར་གྱི་གཟར་བུ་བསྣམས།། ཐབ་ལྷ་མེ་ལྷ་འབུམ་གྱིས་བསྐོར།། ཞེས་གསལ།
Image ༢ ཐབ་ལྷའི་ཁྱིམ་ཚང་། གནས་མདོ་ཀརྨ་ཆག་མེད་ཀྱི་ཐབ་ལྷའི་མཆོད་པ་ལས། མ་ཐབ་ལྷའི་རྒྱལ་མོ་ཚུར་ཉོན་དང་།། ཁྱོད་སྐུ་མདོག་དཀར་ལ་འོད་ཟེར་འཕྲོ།། ཕྱག་ན་ཡིད་བཞིན་ནོར་བུ་བསྣམས།། དགོས་འདོད་ཡིད་བཞིན་ཆར་ལྟར་འབེབས།། མ་ཁྱེད་ཀྱང་འདིར་གཤེགས་གདན་ལ་བཞུགས།། ཁྱེད་ཀྱི་འཁོར་དང་བཀའ་འཁོར་ནི།། ཤར་ཕྱོགས་ཐབ་ལྷ་དཀར་མོ་ནི།། སྐུ་མདོག་དཀར་ལ་འོད་ཟེར་འཕྲོ།། ཕྱག་གཡས་འབྲས་གཡང་ཐམས་ཅད་བསྡུས།། གཡོན་ན་དངུལ་དཀར་དྲིལ་བུ་བརྟན།། མི་གཡང་བསྡུད་པའི་བདག་པོ་སྟེ།། ཞེས་དང་། ཡང་། ལྷོ་ཕྱོགས་ཐབ་ལྷ་སེར་མོ་ནི།། སྐུ་མདོག་གསེར་ལ་འོད་ཟེར་འཕྲོ།། ཕྱག་ན་སྨན་གྱི་ལྷུང་བཟེད་བསྣམས།། སྡུག་བསྔལ་ནད་ལས་གྲོལ་བར་མཛད།། ནུབ་ཕྱོགས་ཐབ་ལྷ་དམར་མོ་ནི།། སྐུ་མདོག་དམར་ལ་འོད་ཟེར་འཕྲོས།། ཕྱག་ན་རིན་ཆེན་གཏེར་ཀ་བསྣམས།། ཟས་གཡང་སྡུད་པའི་བདག་མོ་སྟེ།། བྱང་ཕྱོགས་ཐབ་ལྷ་ལྗང་སྐུ་ནི།། སྐུ་མདོག་ལྗང་མོ་འོད་ཟེར་འཕྲོས།། ཕྱག་ན་དངུལ་དཀར་མེ་ལོང་བསྣམས།། མི་གཡང་སྡུད་པའི་བདག་མོ་སྟེ།། གནས་འདིར་སྤྱན་འདྲེན་གཤེགས་སུ་གསོལ།།ཞེས་དང་། ཡང་། ཕ་ནི་ཐབས་ལྷ་རོག་པོ་ཡིན།། མ་ནི་ཕྱུག་ལྷ་ཉེ་བུ་ཡིན།། བུ་ནི་ཕྱུག་ལྷ་གེ་ཐུང་ཡིན།། ཞེས་སོགས་གསལ་བ་དང་། Image ༣ ཐབ་ལྷ་སེ་ཤར་ནི། ཕུག་ལུགས་ཀྱི་བསྟན་རྩིས་བེཌཱུརྱ་དཀར་པོ་ནང་དུ་གསལ་བ་ལྟར་གནས་མདོ་ཀརྨ་ཆག་མེད་ཀྱིས་མཛད་པའི་ཐབ་ལྷའི་གསོལ་མཆོད་ལས། སྟོང་པའི་ངང་ལས་ཐབ་ལྷ་སེ་ཤར་ནི།། མི་ཕོ་དཀར་པོ་སེང་གེ་འགྱིངས་བ་འདྲ།། སྐུ་མདོག་དཀར་པོ་གཟི་མདངས་ཅན།། ཕྱག་ན་བ་དན་དཀར་པོ་ཕྱར།། འོད་གསལ་ལྷ་ཡི་སྤྲུལ་པ་ཡིན།། ཞེས་གསལ།
རིན་ཆེན་གྲང་སྦྱོར་རིལ་ནག་ཆེན་མོ།
འདུ་འཁྲུགས་ལས་བྱུང་གསོ་དཀའི་ནད་མཐའ་དག ། འདི་ཡིས་མི་སེལ་འགའ་མེད་ཡོན་ཏན་རྣམས། ། བརྗོད་ཀྱི་མི་ལང་རྒྱལ་ཁམས་ཡོངས་ལ་གྲགས། །ཞེས་གསུངས་པ་ལྟར། གྲང་སྦྱོར་རིལ་ནག་ཆེན་མོ་འདིས་ཉེས་གསུམ་ལས་བྱུང་བའི་ནད་རིགས་སྤྱི་དང་། ལྷག་པར་ཕོ་བ་ན་བ་དང། མཆིན་ཁྲག་རྒྱས་པ། སྨུག་པོ་འཐབ་ནས་གླང་ཐབས་སུ་ན་བ། བྲང་དང་ཕོ་བར་ཚ་ཤར་རྒྱག་པ། དམར་པོ་ཁྲག་མདོག་བཤལ་བའམ་ཁྲག་རུལ་དུད་ཁུའི་མདོག་སྐྱུགས་པ། བཤང་བར་ཁྲག་འདྲེས་པ། སྙིང་ནད་རྐྱེན་གྱིས་ཁྲག་གི་རྒྱུ་བ་ཞན་པ། ཆུ་བསགས་པ། ཚིགས་གྲུམ་གྱི་ནད་རིགས། པགས་ནད་ཆུ་སེར། རྨ་རྙིང། གྱུར་དུག་དང་སྦྱར་དུག་སོགས་དུག་གི་ནད། མཛེ་ནད། འབྲས་ནད་ཀྱི་རིགས། གག་ལྷོག གཉན་རིམས་ཀྱི་ནད་སོགས་ལ་ཕན་པར་མ་ཟད། ནད་མེད་རྣམས་ཀྱིས་བསྟེན་ན་ལུས་མདངས་རྒྱས་ཤིང། དབང་པོ་གསལ་བ། རྒས་ཀ་སྲ་བ། རོ་ཙ་འཕེལ་བ། རྩ་དང་རུས་པ་མཁྲེགས་པ། ནད་གཞི་སྔོན་འགོག་ཐུབ་པ་སོགས་བཅུད་ལེན་གྱི་མཆོག་ཏུ་གྱུར་བ་ཡིན།
རི་བོ་བྱ་རྐ།
《ཐང་ཟན་ཙང་གི་ལམ་ཡིག》ལས། རྡོ་རྗེ་གདན་ནས་ཤར་ཕྱོགས་སུ་ནགས་ཚལ་ཆེན་པོ་བརྒྱུད་དེ་ལེ་དབར་བརྒྱ་ལྷག་ཙམ་ན་ཡོད་པར་གསུངས། གནས་དེ་ནི་ཉན་ཐོས་འོད་སྲུང་ཆེན་པོ་འགོག་པ་ལ་སྙོམས་པར་ཞུགས་ཏེ་སངས་རྒྱས་བྱམས་པ་མ་བྱོན་གྱི་བར་དུ་མྱ་ངན་ལས་མི་འདའ་བར་བྱིན་གྱི་བརླབས་ཏེ་བཞུགས་པའི་གནས་བྱིན་ཅན་ཞིག་ཡིན། རི་རྩེར་མཆོད་རྟེན་དུས་བཟང་རྣམས་ལ་འོད་འཕྲོ་བ་ཞིག་ཡོད་ལ། ནགས་ཚལ་སྟུག་པོས་ཁེངས་ཞིང་། གཅན་གཟན་སྣ་ཚོགས་རྒྱུ་བའི་གནས་ཡིན་པས་འགྲུལ་ལམ་ཆད་ནས་ལོ་མང་པོར་སོང་ཟིན་སྟབས། རྒྱལ་པོས་འཁོར་གསུམ་དང་མདུང་རལ་ཐོགས་པའི་མི་སུམ་བརྒྱ་ཙམ་ལམ་སྲུང་དུ་བཏང་སྟེ། དད་ལྡན་ཁྲི་ལྷག་ཙམ་རྗེས་སུ་འབྲངས་ནས་མཇལ་བར་བསྐྱོད་ཀྱང་། རི་ངོས་སུ་འཛིན་ས་དཀའ་བའི་རྐྱེན་གྱིས་རི་རྩེར་མི་སུམ་སྟོང་ཙམ་མ་གཏོགས་མ་ཐར་ཞེས་གསལ།དུང་དཀར་ཚིག་མཛོད་ཆེན་མོ་༽ལས་བཏུས།
སྐུ་ཟམ་
གཟུངས་སྔགས་སོགས་གང་རུང་བ་རྡོ་ལ་བརྐོས་ཏེ་ཆུ་ནང་དུ་ཟམ་པའི་ཚུལ་གྱིས་བསྒྲིགས་པ་ནི་གསེར་ཟམ་མམ་སྐུ་ཟམ་ཞེས་བྱ་སྟེ། དེ་ཡང་ཆུ་ཡོད་ཚད་ལ་གང་བྱུང་དུ་འཛུགས་པ་མ་ཡིན་པར་ཆུ་གཡུ་འབྲུག་མ་བུ་འཕྲད་མཚམས་ཞེས་དཔལ་ཁ་ལེགས་པ་ཞིག་ལ་བྱ། དེ་ནི་ཆུ་གཞུང་གཅིག་ལ་ཆུ་ཕྲན་གཞན་ཞིག་ཐད་ཀར་དྲང་བོར་མ་ཆད་པར་འདྲེས་མཚམས་ཟེར། ཁྱད་པར་རང་རང་དང་འཕྲོད་པ་ལ། གཙུག་ལག་སྨྲ་བའི་དབང་པོ་སྟག་བླ་ནོར་བུའི་ཞལ་རྒྱུན་ནི། སྟག་ཡོས་ལོ་པ་ལྟ་བུ་་ལ་ཤར་ཆུ་ནུབ་ཏུ་འདྲེས་མཚམས་ནས་ཁ་ཤར་ཕྱོགས་སུ་བལྟས་ཏེ་གསེར་ཟམ་/སྐུ་ཟམ་འཛུགས་པ་དང་། དེ་བཞིན་དུ་རྟ་སྦྲུལ་ལོ་པས་ལྷོ་ཆུ་བྱང་དུ་འདྲེས་མཚམས། བྱ་སྤྲེལ་ལོ་པས་ནུབ་ཆུ་ཤར་དུ་འདྲེས་མཚམས། བྱི་ཕག་ལོ་པས་བྱང་ཆུ་ལྷོར་འདྲེས་མཚམས། ཁྱི་ལོ་པས་ནུབ་བྱང་གི་ཆུ་ཤར་ལྷོར་དང་། འབྲུག་ལོ་པས་ཤར་ལྷོའི་ཆུ་ནུབ་བྱང་དུ། གླང་ལོ་པས་བྱང་ཤར་ནས་ལྷོ་ནུབ་དུ། ལུག་ལོ་པས་ལྷོ་ནུབ་ནས་བྱང་ཤར་དུ་བཞུར་བའི་ཆུ་ཕྲན་རྣམས་ལ་ཁ་གཏད་ནས་འཛུགས་དགོས་པར་གསུངས་སོ། གཞན་ཡང་ཚྭ་ཚྭ་ཆུ་ཀླུང་དུ་གཤེགས་པ་དང་ཆུ་གདབ་པ་རྣམས་ཀྱང་འདིའི་རིགས་འགྲེས་ཡིན་ལ། ཡང་ཆུ་ཚྭ་གདབ་པར་དཀར་མོ་གཡས་འཁྱིལ་བྱ་བ་གཡས་ཕྱོགས་སུ་ཀྱི་ལི་ལིར་འཁོར་བ་དེར་གདབ་ན་བཟང་ཟེར་བའང་ཡོད་དོ། ཆུ་ཚྭ་གདབ་ཚེ་ཨོཾཨཱཿཧཱུཾ་མང་དུ་བགྲང་བཞིན་གདབ་ན་མང་པོར་འཕེལ་ཞིང་སྐུ་དང་ཚྭ་ཚྭ་རྣམས་ལ་གཟུངས་གཞུག་ཕུལ་བ་ཡིན་གསུངས་སོ། །
ཧོ་སྦར་ཐེ།
ཧོ་སྦར་ཐེ་(དབྱིན་ཇིའི་སྐད།: Hobart)ནི་ཐ་སི་མ་ནི་ཡཱའི་་གྲོང་རྡལ་ཞིག་རེད།
ཞིག་ཀྲུའུ།
ཞིག་ཀྲུའུ་(新竹市)ནི་ཐའེ་ཝན་གྱི་གྲོང་རྡལ་ཞིག་རེད།
རིན་ཆེན་ཚ་སྦྱོར་ཆེན་མོ་
བོད་སྨན་གྱི་རིགས་ཤིག་ཡིན་ཞིང་སྨན་དེས་དྲེག་དང་། གྲུམ་བུ། འབྲས་ནད། སུརྱ། མཛེ་ནད། སྐྲན་ནད། དམུ་ཆུ། འོར་ནད་སོགས་འཇོམས་ཤིང་། རྩ་སྦུག་ནང་ངན་ཁྲག་རྒྱས་ཏེ་འགག་པ་དང་། གྲང་བའི་རྣག་སོགས་ཀྱང་སྐེམ་པར་བྱེད་པ་ཡིན། ནད་མེད་རྣམས་ཀྱིས་བསྟེན་ན་གོང་གསལ་ནད་གཞི་རྣམས་སྔོན་འགོག་ཐུབ་པ་ཡིན། འོན་ཏེ་སྨན་པར་བསྟེན་གཏུགས་གནང་ནས་བསྟེན་ན་དགེ་ཕན་ཆེ།
༡༩༨༧ལོ།
༡༩༨༧ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རིན་ཆེན་རཏྣ་བསམ་འཕེལ་
བོད་སྨན་གྱི་རིགས་ཤིག་ཡིན་པ་དང་སྨན་དེས་ཁྲག་ཤེད་མཐོ་བ་དང་། ཁྲག་རླུང་འཐབ་ནས་ཁྲག་ཤུགས་འཕར་བ། མགོ་ན་བ། ཞེ་མེར་ལངས་པ། སྐྱུགས་ལྡང་བྱེད་པ། གྲིབ་སྐྱོན་གྱིས་གློ་བུར་དུ་འགྱེལ་ནས་དྲན་པ་འཐོར་བ། གཟུགས་པོའི་གཞོགས་ཕྱེད་ཀྱི་ཚོར་བ་ཉམས་པ། རྐང་ལག་བརྐྱང་བསྐུམ་མི་ཐུབ་པ། ཁ་མིག་ཡོ་བ། ངག་ལྐུགས་པ། བཤང་གཅི་དབང་མེད་དུ་ཤོར་བ། དྲན་པ་ཉམས་པ། སྨྱོ་ནད། ཀླད་པ་འཁྱོམས་པ། ཀླད་ཁྲག་གི་འཁོར་རྒྱུག་མི་སྙོམས་པ། གཞན་ཡང་ཁྲག་ཤེད་མཐོ་བའི་སྙིང་ནད་དང་ཁྲག་རིལ་དཀར་པོའི་ནད། ཁྲག་རླུང་སྟོད་འཚངས་ཀྱི་ནད། རྩ་དཀར་ཀྱི་ནད། སྙིང་རླུང་། སྲོག་རླུང་། བརྒྱལ་གཟེར། དུག་ནད། མཛེ་ནད། ཁྲག་གི་རྒྱུ་བ་འགགས་པ་དང་སྙིང་ནད་རྐྱེན་ཀྱིས་ཆུ་བསགས་པ་སོགས་ལ་ཕན། ནད་མེད་རྣམས་ཀྱིས་བསྟེན་ན་ལུས་མདངས་རྒྱས་ཤིང། དབང་པོ་གསལ་བ། རྒས་ཀ་སྲ་བ། རོ་ཙ་འཕེལ་བ། གོང་གསལ་ནད་གཞིའི་རིགས་སྔོན་འགོག་ཐུབ་པ་སོགས་བཅུད་ལེན་གྱི་མཆོག་ཏུ་གྱུར་བ་ཡིན།
སྒྲ་བསྒྱུར་མར་པ
དགྱེས་མཛད་སྡོམ་པ་དཔལ་ལྡན་འདུས་པ་སྟེ།། ཁྱབ་བདག་དུས་འཁོར་བཅོམ་ལྡན་རྡོ་རྗེ་སེམས།། རྡོ་རྗེ་སློབ་དཔོན་གཟུགས་ཀྱིས་མངོན་སྤྲུལ་པ།། ལོ་ཙཱ་ཆེན་པོའི་ཞབས་ལ་གསོལ་བ་འདེབས།།
མར་པ་ཆོས་ཀྱི་བློ་གྲོས་ནི་བོད་ཀྱི་ལོ་རྒྱུས་ཐོག་མཚན་སྙན་ཧ་ཅང་ཆེ་བའི་ལོ་ཙཱ་བ་ཞིག་ཡིན་པ་དང་། རྗེ་བཙུན་མི་ལ་རས་པའི་བླ་མ་ཡིན། རབ་བྱུང་གོང་གི་ལོ་སྐོར་དྲུག་ཅུའི་ཐ་མ་ཆུ་བྱི་ལོར་ལྷོ་བྲག་ཆུ་ཁྱེར་གྱི་གྲོ་བོ་ལུང་དུ་སྐུ་འཁྲུངས། མཚན་ཆོས་ཀྱི་བློ་གྲོས་སུ་གསོལ། དགུང་ལོ་བཅོ་ལྔ་ནས་འབྲོག་མི་ལོ་ཙཱ་བ་ཤཱཀྱ་ཡེ་ཤེས་ཀྱི་དྲུང་དུ་སཾ་སྐྲྀ་ཏའི་སྐད་དང་སྒྲ་རིག་པ་སྦྱངས། རྒྱ་གར་འཕགས་པའི་ཡུལ་དུ་ལན་དུ་མ་ཕེབས། རྗེ་ནཱ་རོ་བ་དང་། པཎྜི་ཏ་ཡེ་ཤེས་སྙིང་པོ། ཀུ་ཀུ་རི་བ། མཻ་ཏྲི་བ་ཞི་བ་བཟང་པོ་ལ་སོགས་པའི་མཁས་གྲུབ་མང་པོ་ལས་གསང་སྔགས་ཀྱི་ཆོས་མཐའ་ཡས་པ་གསན། གྲོང་འཇུག་གི་གདམས་པ་དང་། བདེ་མཆོག་མཁའ་འགྲོའི་སྙན་རྒྱུད་ཀྱི་ཆོས་སྐོར་རྣམས་ཐོབ། དེ་ནས་བོད་ཡུལ་དུ་ཚུར་ཕེབས་ནས་གསང་སྔགས་ཀྱི་ཆོས་དཔེ་མང་པོ་བོད་སྐད་དུ་བསྒྱུར། རྒྱ་གར་དུ་བྱོན་ཚུལ་གྱི་ཉམས་མགུར་མང་དུ་གསུངས། སྐལ་ལྡན་གྱི་སློབ་མ་མང་པོ་བསྐྱངས།
བློ་བཟང་སྨོན་ལམ།
དགེ་བཤེས་བློ་བཟང་སྨོན་ལམ་ནི་ ༡༩༧༦ ལོར་སྐྱེས། སློབ་ཆུང་ཐོན་རྗེས་སྤྲོ་ཚིགས་དགོན་དུ་གྲྭ་པ་བྱས། རྒྱུད་སྡེ་ཁག་བློ་འཛིན་དང་ཆོ་ག་ཕྱག་ལེན་སྐོར་ལ་སྦྱངས། རང་ལོ་བཅུ་དྲུག་ཐོག་རྒྱུད་སྡེ་བློ་འཛིན་སོགས་དགོན་པའི་སློབ་སྦྱོང་ཆ་ཚང་ཐོན། ལོ་བཅོ་ལྔ་ཙམ་ནས་བོད་ཀྱི་སྲོལ་རྒྱུན་ཐང་ཀ་འབྲི་སྟངས་དང་ནུབ་ལུགས་ཀྱི་སྣུམ་ཚོན་རི་མོ་སྦྱངས། ཆུང་དུས་ནས་རི་མོ་དང་འཕྲུལ་རིག་སྐོར་ལ་དགའ་མོས་ཡོད་ཅིང་། རང་ལོ་བཅོ་ལྔའི་ཐོག་ FM Microphone ཤིག་བཟོས་ནས་དགོན་པའི་མཁན་པོའི་སྐེ་ལ་བཏགས་ཏེ་གསུང་ཆོས་གནང་ཐུབ་པ་བྱུང་བ་ནི་མི་ཚེའི་ནང་འཕྲུལ་ལས་ཐོག་ལེགས་འགྲུབ་བྱུང་བ་ཐེངས་དང་པོ་ཡིན།
ཕྱི་ལོ་ ༡༩༩༣ ལོར་སེར་སྨད་ཐོས་བསམ་ནོར་གླིང་གྲྭ་ཚང་དུ་ཞུགས། མི་ལོ་བཅུ་དྲུག་ལྷག་རིང་ནང་དོན་རིག་པའི་གཞུང་ཆེན་ཁག་ལ་སློབ་གཉེར་བྱས། ཕྱི་ལོ་ ༢༠༠༡ ལོར་སེར་སྨད་གྲྭ་ཚང་གི་འདུ་ཁང་གསར་བཞེངས་ཀྱི་བཟོ་བཀོད་འཆར་འགོད་ཀྱི་འགན་ཁུར། འདུ་ཁང་ཕྱི་ནང་གི་རི་མོ་དང་། སྐུ་གསུང་ཐུགས་རྟེན་གྱི་འཆར་འགོད་བྱས། འདུ་ཁང་ནང་སྲོལ་རྒྱུན་ལྡེབས་རིས་རྣམས་ཀྱི་མ་དཔེ་སྣག་བྲིས་དང་། སྣུམ་ཚོན་རི་མོ་གྲངས་བཞི་བཅུ་ལྷག་བྲིས་པས། འདུ་ཁང་སྒོ་འབྱེད་སྐབས་༸གོང་ས་སྐྱབས་མགོན་ཆེན་པོས་དམིགས་བསལ་གཟིམ་ཆུང་མཇལ་ཁ་གནང་།
ཕྱི་ལོ་ ༢༠༠༣ ཙམ་ནས་གློག་ཀླད་སྐོར་ལ་དོ་སྣང་དང་། ལག་ལེན་བྱེད་མགོ་བཙུགས། གློག་ཀླད་བེད་སྤྱོད་གཏོང་ཤེས་པ་ཙམ་མིན་པར་དེའི་ནང་གི་མཉེན་ཆས་ཁག་བཟོ་ཕྱོགས་ལ་བསམ་བློ་གང་མང་བཏང་སྟེ། ཐབས་ལམ་སྣ་ཚོགས་ལ་བརྟེན་ནས་ཚོད་ལྟ་ཡང་ཡང་བྱས། མཐར་གློག་ཀླད་ནང་བོད་ཡིག་དབུ་མེད་བེད་སྤྱོད་གཏོང་ཐུབ་པ་བྱུང་། ཕྱི་ལོ་ ༢༠༠༥ ལོར་སྨོན་ལམ་བོད་ཡིག་དང་པོ་ཞེས་པའི་མཉེན་ཆས་གསར་བཟོ་བྱས་ཏེ། བོད་ཕྱི་ནང་དུ་རིན་མེད་འགྲེམས་སྤེལ་བྱས། དེ་ནི་བོད་མི་སྒེར་བ་ཞིག་གིས་བཟོས་པའི་བོད་ཡིག་ཐོག་མ་དང་། གློག་ཀླད་ནང་དབུ་མེད་བཅུག་པ་ཐོག་དང་པོ་ཆགས་ཡོད། དེའི་རྗེས་མུ་མཐུད་སྨོན་ལམ་བོད་ཡིག་གཉིས་པ་དང་། སྨོན་ལམ་བོད་ཡིག་གསུམ་པ། སྨོན་ལམ་ཚིག་མཛོད། སྨོན་ལམ་བོད་ཀྱི་ཐུན་མོང་སྐད་གདངས། Andriod OS ཁ་པར་མ་ལག་ནང་སྨོན་ལམ་བོད་ཡིག་དང་། སྨོན་ལམ་ཚིག་མཛོད་གསར་བཅུག་བཅས་བྱས་པར་བོད་སྐད་ཡིག་བེད་སྤྱོད་གཏོང་མཁན་ཚོར་ཁ་ཡོད་ལག་ཡོད་ཀྱིས་ཕན་ཐོགས་བྱུང་། ༸སྤྱི་ནོར་༸གོང་ས་སྐྱབས་མགོན་ཆེན་པོོའི་གཙོས་འབྲེལ་ཡོད་བོད་ཕྱི་ནང་གི་གནད་ཡོད་མི་སྣ་དང་། མཁས་དབང་མང་པོས་དགོངས་ཚུལ་ལམ་སྟོན་གནང་དོན་ལྟར། ཕྱི་ལོ་ ༢༠༡༢ ལོར་སྨོོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གསར་དུ་བཙུགས།
ཕྱི་ལོ་ ༢༠༡༠ ལོའི་ཟླ་བཅུ་གཅིག་པའི་ནང་ཨ་རིའི་ནེའུ་ཡོག་ཏུ་རྟེན་གཞི་བྱས་པའི་ཀུན་ཕན་ཐེབས་རྩ་ཚོགས་པས་གོ་སྒྲིག་བྱས་པའི་གསོན་གནས་དང་ཌིཇིཊོལ་ཞེས་པའི་ཚོགས་འདུར་བསྐྱོད་དེ་བོད་ཕྱི་ནང་སོགས་ཀྱི་གློག་ཀླད་ལས་རིགས་ཀྱི་མི་སྣ་མང་པོར་ཐུག་ཕྲད་དང་བསམ་ཚུལ་བརྗེ་ལེན་བྱས།
ཕྱི་ལོ་ ༢༠༡༡ ལོའི་ཟླ་ ༡༢ པའི་ནང་ནེའུ་ཡོག་ཏུ་ཚོགས་པའི་རྒྱལ་སྤྱིའི་བོད་ཀྱི་སྐད་ཡིག་ཚོགས་ཆེན་ཐེངས་གསུམ་པར་གདན་ཞུས་ལྟར་འཛུལ་ཞུགས་གཏམ་བཤད་དང་།  དེ་བཞིན་ཉི་ཧོང་གི་ཨོ་ཐཱ་ནེས་གཙུག་ལག་སློབ་གླིང་དང་མཉམ་འབྲེལ་ཐོག་ཉི་ཧོང་དུ་བསྐྱོད་དེ་ཀུ་ཤུ་རྟགས་ཅན་གྱི་གློག་ཀླད་ནང་བོད་ཡིག་དང་འབྲེལ་བའི་ལས་ཀ་དང་གཙུག་ལག་སློབ་གཉེར་ཁང་དུ་གཏམ་བཤད་བྱས། བཙན་བྱོལ་ནང་ཤེས་རིག་ལས་ཁུངས་དང་བོད་ཁྱིམ་སློབ་གྲྭ་སོགས་ཀྱི་གོ་སྒྲིག་འོག་གློག་ཀླད་སྐོར་གྱི་ཟབ་སྦྱོང་གང་མང་སྤྲད།
ཕྱི་ལོ་ ༢༠༡༣ ལོར་སོག་ཡུལ་དུ་འཚོགས་པའི་བོད་རིག་པའི་ཚོགས་འདུར་ཞུགས་ནས་རྩོམ་ཡིག་སྒྲོགས་སྦྱང་དང་། བོད་ཕྱི་ནང་དང་། ཕྱིའི་རྒྱལ་ཁབ་ཁག་ནས་ཕེབས་པའི་མཁས་དབང་ཞིབ་འཇུག་པ་གང་མང་མཉམ་དུ་འཕྲུལ་ལས་དང་འབྲེལ་བའི་གྲོས་བསྡུར་གང་མང་བྱས། དེ་བཞིན་ཨོ་ལན་པ་ཐིར་གཙུག་ལག་སློབ་གླིང་གི་འགན་འཛིན། སོག་པོའི་རྒྱལ་སར་རྟེན་གཞིར་བྱས་པའི་དཔེ་མཛོད་ཁང་སོགས་དང་འབྲེལ་མོལ་ཞུས།
ཕྱི་ལོ་ ༢༠༡༣ ལོའི་ཟླ་ ༡༢ པའི་ནང་སེར་སྨད་ཐོས་བསམ་ནོར་གླིང་གྲྭ་ཚང་དུ་ལོ་མང་རིང་གཞུང་ཆེན་རྣམས་ལ་སྦྱངས་པའི་འབྲས་རྟགས་སུ་གླིང་བསྲེས་དགེ་བཤེས་ཀྱི་དམ་བཅའ་དང་། གཏོང་སྒོ་མང་འགྱེད་དང་བཅས་པ་བྱས། ད་ཆར་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་འགན་འཛིན་དང། བོད་སྐད་ཡིག་དང་འབྲེལ་བའི་མཉེན་ཆས་སྣ་ཚོགས་སྐོར་ལ་ཞིབ་འཇུག་དང་གསར་བཟོའི་ལས་ཀར་བརྩོན་བཞིན་བཞུགས།
ཕྱི་ལོ་ ༢༠༡༥ ལོའི་སྐུའི་གྱ་སྟོན་སྐབས་མདོ་སྨད་མི་མང་ནས་ད་བར་བོད་ཀྱི་སྐད་ཡིག་དང་འབྲེལ་བའི་མཉེན་ཆས་གསར་པ་གང་མང་བཟོས་པས་གསར་གཏོད་གཟེངས་རྟགས་གནང་།
ཕྱི་ལོ་ ༢༠༡༦ ལོར་ནོར་ཝེའི་བྷིར་གྷིན་གཙུག་ལག་སློབ་ཆེན་དུ་རྒྱལ་སྤྱིའི་བོད་རིག་པའི་ཚོགས་ཆེན་ཐེངས་བཅུ་བཞི་པར་མཉམ་ཞུགས་བྱས་ནས་བོད་ཀྱི་སྐད་ཡིག་དང་ཚིག་མཛོད་རིག་པའི་སྡེ་ཚན་གསར་འཛུགས་ཀྱིས་ཚིག་མཛོད་དང་འབྲེལ་བའི་རྩོམ་ཡིག་སྒྲོགས་སྦྱང་དང་བགྲོ་གླེང་བྱས།
དེ་བཞིན་ཐེ་ཝན་དུ་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པ་དང་མཉམ་འབྲེལ་གྱིས་རྒྱ་བོད་ཚིག་མཛོད་གསར་བཟོ་བྱས། སྨོན་ལམ་ཚིག་མཛོད་ཆེན་མོ་རྒྱ་ཡིག་ལ་བསྒྱུར་ཆེད་ཐེ་ཝན་ལ་ཐེངས་གཉིས་ཕེབས། ཕྱི་ཟླ་ ༡༡ པའི་ནང་ཡོ་རབ་དང་ཨ་རུ་བཅས་རྒྱལ་ཁབ་ཁག་བཞི་ལ་ཕེབས་ནས་Oxford University/London University(U.K)/INALCO/Columbia university(U.S)/Virginia University(U.S) བརྡ་འཕྲིན་བརྒྱུད་ལམ་གྱི་བོད་ཀྱི་སྐད་ཡིག་ཞེས་པའི་བརྗོད་གཞིའི་ཐོག་གཙུག་ལག་སློབ་ཆེན་བདུན་ལ་འབྲེལ་མོལ་གཏམ་བཤད་བྱས། དེ་བཞིན་ཨ་རིའི་ནང་དུ་ཡོད་པའི་མཉེན་ཆས་བཟོ་ཚོང་ཁང་ Apple/Google སོགས་གང་མང་ཞིག་དང་མཉམ་དུ་བོད་ཀྱི་སྐད་ཡིག་ཡར་རྒྱས་གཏོང་ཕྱོགས་སྐོར་ནས་གྲོས་བསྡུར་བགྲོ་གླེང་བྱས།
ཕྱི་ལོ་ ༢༠༡༧ ལོར་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་ལས་གཞི། དཔེ་མཛོད་འཛིན་སྐྱོང་མ་ལག་དང་། འབྱུང་རྩིས་མཉེན་ཆས། ཞིག་འཇུག་ཁང་གི་རྩོམ་སྒྲིག་གྲངས་མཛོད་བསྐྱར་བཅོས། ཡིག་བསྒྱུར་མ་ལག་གསར་བཟོ། རྒྱལ་བ་རིན་པོ་ཆེའི་བོད་ཡིག་དྲ་བ་བསྐྱར་བཟོ། ཞིབ་འཇུག་ཁང་གི་དྲ་བ་བསྐྱར་བཟོ། སྨོན་ལམ་ཚིག་མཛོད་ཆེན་མོ་ android ནང་གསར་བཟོ། སྒྲ་སྒྱུར་མ་ལག་གསར་བཟོ། བོད་རྒྱ་ཚིག་མཛོད་གསར་བཟོ། དེ་བཞིན་ཐེ་ཝན་དུ་ཕེབས་ནས་Dharma Drum Institute of Liberal Arts(TW) རུ་གཏམ་བཤད་དང་བགྲོ་གླེང་བྱས། དེ་བཞིན་ཝར་ཎ་དབུས་བོད་ཀྱི་གཙུག་ལག་སློག་གཉེར་ཁང་དང་གྲོས་མོལ་གྱིས་ལས་གཞི་ཁག་གསུམ་ལ་གན་རྒྱ་བཞག་པ། དེ་མིན་ཚོགས་པ་གང་མང་ཞིག་ལ་གཏམ་བཤད་དང་བགྲོ་གླེང་གང་མང་བྱས།
ཕྱི་ལོ་ ༢༠༡༧ ལོའི་ཟླ་ ༡༡ ཚེས་ ༡ ནས་ ༥ བར་བཞུགས་སྒར་དྷ་རམ་ས་ལའི་ཉེ་འཁྲིས་རྒྱུད་སྟོད་གྲྭ་ཚང་གི་དཔེ་མཛོད་ཁང་གིས་གོ་སྒྲིག་བྱས་ཏེ་ཉིན་ལྔའི་རིང་དཔེ་དེབ་ཞུ་སྒྲིག་དང་། གནའ་དེང་དཀར་ཆག་རིག་པའི་རྒྱལ་ཡོངས་ཟབ་སྦྱོང་ཞིག་འཚོགས་ཡོད། སྐབས་དེར་ཚོགས་སྡེ་དང་སློབ་གཉེར་ཁང་ ༣༦ ནས་ཕེབས་པའི་ཚོགས་བཅར་བ་ ༧༠ ལྷག་མཉམ་ཞུགས་གནང་ཡོད།
༢༠༡༨ ཟླ་ ༡ པོའི་ཚེས་ ༧ ཉིན་གནས་མཆོག་རྡོ་རྗེ་གདན་དུ་འབྱུང་རྩིས་ཨུཏྤལ་སྔོན་པོའི་མཉེན་ཆས་དབུ་འབྱེད་མཛད་སྒོ་བསྡུས་པ་དང་། ལོ་ཤས་རིང་དཀའ་བ་ཁྱད་བསད་ཀྱིས་ཞིབ་འཇུག་དང་གསར་གཏོད་བྱས་པའི་འབྱུང་རྩིས་ཨུཏྤལ་སྔོན་པོ་ཞེས་པའི་མཉེན་ཆས་འདི་ཉིད་བཟོ་སྐྲུན་བྱས།
ཕྱི་ལོ་ ༢༠༡༨ ལོའི་ཟླ་ ༡ ཚེས་ ༢༦ ཉིན། ཐའེ་པེ་གྲོང་ཁྱེར་དུ་ཐའེ་ཝན་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པས་གོ་སྒྲིག་འོག་དངོས་སུ་འགྲེམ་སྤེལ་གྱི་མཛད་སྒོ་བསྐོང་འཚོགས་བྱས། ཚོགས་ཐོག་ཏུ་ཐའེ་ཝན་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པའི་འགན་འཛིན་གཙོའི་ལས་བྱེད་དང་ཚོགས་མི་རྣམ་པ། སྨོན་ལམ་བརྡ་འཕྲིན་ཞིབ་འཇུག་ཁང་གི་འགན་འཛིན་སེར་སྨད་དགེ་བཤེས་བློ་བཟང་སྨོན་ལམ། ཐའེ་ཝན་དུ་གནས་བཞུགས་བླ་སྤྲུལ་མཁན་པོ་དང་དགེ་བཤེས་གྲྭ་བཙུན་བཅས་མཉམ་བཞུགས་གནང་ནས་གཏམ་བཤད་བྱས།
༢༠༡༨ ལོའི་ཟླ་ ༣ ཚེས་ ༢༢ ཉིན། ཨ་རིའི་ཨེ་མོ་རིའི་གཙུག་ལག་སློབ་གཉེར་ཁང་དུ་ཨེ་མོ་རི་བོད་ཀྱི་མཐུན་ཚོགས་ཀྱི་གོ་སྒྲིག་འོག་རྒྱལ་སྤྱིའི་བརྡ་ཆད་ཚོགས་འདུ་མགོ་འཛུགས་བྱས་ཤིང་། བཤེས་བློ་བཟང་སྨོན་ལམ་ལགས་ཀྱིས་འདི་ག་ལས་ཁུངས་ནས་གསར་དུ་བཟོས་པའི་སྒྲ་བསྒྱུར་མཉེན་ཆས་དང་དེའི་རྒྱབ་ལྗོངས་བཅས་ངོ་སྤྲོད་གཏམ་བཤད་རྒྱས་པ་གནང་བ་དང་།
༢༠༡༨ ལོའི་ཟླ་ ༣ ཚེས་ ༢༧ གྱི་དགོང་མོར་ཨ་རིའི་ཨེ་མོ་རིའི་(Tibet Week)བོད་ཀྱི་བདུན་ཕྲག་ཅེས་པའི་ལེ་ཚན་དུ་ཁོང་གིས་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་ལས་གཞི་སྤྱི་དང་ལྷག་པར་ཏུ་ཉེ་ཆར་གསར་བཟོ་བྱས་པའི་སྒྲ་བསྒྱུར་གྱི་ཐད་ནས་གཏམ་བཤད་དང་དྲི་བ་དྲིས་ལན།  ཚོགས་ཞུགས་པ་ཕན་ཚུན་བསམ་བློ་བརྗེ་རེས་སོགས་བྱས།
༢༠༡༨ ལོའི་ ཟླ་ ༤ ཚེས་ ༣ དང་ ༤ བཅས་ཉིན་གཉིས་ཀྱི་རིང་བསྟུད་མར་ཁོང་གིས་ཨེ་ཤེ་ཡའི་རང་དབང་རླུང་འཕྲིན་ཁང་དང་ཨ་རིའི་རླུང་འཕྲིན་ཁང་གཉིས་ཀྱི་ལས་བྱེད་རྣམས་དང་ལྷན་དུ་སྒྲ་བསྒྱུར་སྐོར་ངོ་སྤྲོད་དང་དྲི་བ་དྲིས་ལན། མ་འོངས་པར་སྒྲ་བསྒྱུར་གཅིག་གྱུར་ཡོང་ཐབས་བཅས་ཀྱི་སྐོར་ནས་གཏམ་བཤད་དང་གྲོས་མོལ་བྱས་ཤིང་། ཨེ་ཤེ་ཡའི་རང་དབང་རླུང་འཕྲིན་ཁང་གི་བཅར་འདྲི་དང་ལེན་གནང་།
༢༠༡༨ ལོའི་ཟླ་ ༤  ཚེས་ ༧ ཉིན། ཨ་རིའི་ལ་རྩེ་དཔེ་མཛོད་ཁང་དུ་ལ་རྩེ་དཔེ་མཛོད་ཁང་གི་ཡིག་བསྒྱུར་བྱེད་བཞིན་པའི་དབྱིན་ཡིག་དཔེ་དེབ་ ༡༠༨ དང་འབྲེལ་ནས་སྒྲ་བསྒྱུར་ཇི་ལྟར་དགོས་མིན། གཞན་ཡང་ལ་རྩེ་དཔེ་མཛོད་ཁང་གིས་བཟོས་པའི་སྒྲ་བསྒྱུར་དང་སྨོན་ལམ་བརྡ་འཕྲིན་ཁང་གིས་བཟོས་པའི་སྒྲ་བསྒྱུར་གཉིས་གཅིག་གྱུར་ཡོང་ཐབས་བཅས་ཀྱི་ཐད་ནས་གྲོས་མོལ་དང་ཕན་ཚུན་བསམ་བློ་བརྗེ་རེས་བྱས།
༢༠༡༨ ལོའི་ཟླ་༩ ཚེས་༤ ནས་༦ བར། ལ་དྭགས་ནང་པའི་མཚན་ཉིད་སློབ་གྲྭ་རུ་རྒྱ་གར་རྒྱལ་ཡོངས་བགྲོ་གླེང་ཞེས་པར་<< འཕྲུལ་ལས་ཀྱི་བརྒྱུད་ལམ་ནས་སྐད་ཡིག་ཡར་རྒྱས་གཏོང་ཐབས་>> ཞེས་པའི་བརྗོད་གཞིའི་ཐོག་གཏམ་བཤད་དང་བགྲོ་གླེང་བྱས།
༢༠༡༨ ལོའི་ཟླ་ ༩ ཚེས་༡༣ ནས་༡༦ པར་རྡ་སར་ལྔ་དང་ལྔ་བཅུའི་ཚོགས་འདུ་རུ་<<རིག་གཞུང་སྡེ་ཚན་>>དུ་མཉམ་ཞུག་དང་བསམ་ཚུལ་གང་འཚམས་ཞུ་རྒྱུའི་གོ་སྐབས་ཐོབ། སྐབས་དེ་དག་དུ་མོན་ཡུལ། འབྲས་ལྗོངས། ཁུ་ནུ། ལ་དྭགས་བཅས་ནས་ཕེབས་པའི་ཧི་ལ་ཡའི་རི་རྒྱུད་ཀྱི་མཁས་དབང་དང་ཆེད་མཁས་པ་མང་པོ་མཇལ།
ཕྱི་ལོ་༢༠༡༩ ལོའི་ཟླ་ ༡ ཚེས་༡ ནས་ ༥ བར་ཝཱ་ཎ་དབུས་བོད་ཀྱི་གཙུག་ལག་སློབ་གཉེར་ཁང་གི་སྡེ་ཚན་ཁག་བཞི་ལ་བོད་ཀྱི་རིག་གཞུང་དང་འབྲེལ་བའི་ཚོགས་འདུ་ཁག་རིམ་པ་ལྔ་དང་། དེ་བཞིན་གཙུག་ལག་སློབ་གཉེར་ཁང་གི་དགེ་སློབ་ཡོངས་ལ་སྨོན་ལམ་ཚིག་མཛོད་ཆེན་མོ་ཐོན་རིམ་གཉིས་པ་དང་། བོད་ཀྱི་དཔེ་མཛོད་འཛིན་སྐྱོང་མ་ལག་མཉེན་ཆས་ངོ་སྤྲོད་བཅས་ལེགས་པར་གྲུབ། གཙུག་ལག་སློབ་གཉེར་ཁང་གིས་ཆེ་བསྟོད་དང་རྒྱབ་སྐྱོར་བླ་མེད་གནང་། ཉེ་བའི་རིགས་བདག་མཁས་དབང་དགེ་བཤེས་ངག་དབང་བསམ་གཏན་མཆོག་དང་དགེ་བཤེས་བློ་བཟང་སྨོན་ལམ་བཅས་ནས་གཏམ་བཤད་གནང་།
ཕྱི་ལོ་ ༢༠༡༩ ཕྱི་ཟླ་ ༣ ཚེས་ ༢༢ ནས་ ༢༣ བར་དུ་བྷེང་ལོར་རྟེན་གཞི་བྱས་པའི་ཏཱ་ལའི་བླ་མ་མཐོ་རིམ་སློབ་གཉེར་ཁང་དུ་སློབ་གཉེར་ཁང་གི་སྤྱི་ཚོགས་ཚན་རིག་སྡེ་ཚན་དང་།  གློག་ཀླད་སྡེ་ཚན་གཉིས་ཀྱིས་གོ་སྒྲིག་འོག རྒྱལ་ཡོངས་བགྲོ་གླེང་ལྷན་ཚོགས་ཐེངས་གསུམ་པར་མགྲོན་འབོད་བྱས་པ་ལྟར་ཞུགས་བྱས། ཐེངས་འདིའི་བགྲོ་གླེང་གི་བརྗོད་གཞི་གཙོ་བོ་དམིགས་བསལ་བོད་དང་འབྲེལ་ཡོད་ཀྱི་སྤྱི་ཚོགས་ཚན་རིག་དང་འཕྲུལ་ལས་རིག་པའི་སྐོར་ཡིན་ལ། དགེ་བཤེས་བློ་བཟང་སྨོན་ལམ་ལགས་ཀྱི་བོད་ཀྱི་སྐད་ཡིག་དང་བརྡ་བརྒྱུད་ལམ་ཞེས་པའི་བརྗོད་གཞིའི་ཐོག་གཏམ་བཤད་བྱས།
ཕྱི་ལོ་ ༢༠༡༩ ཕྱི་ཟླ་༣ པའི་ཚེས་ ༡༩ ནས་ ༢༣ བར་ཏཱ་ལའི་བླ་མ་གཙུག་ལག་སློབ་གཉེར་ཁང་དུ། དགེ་སློབ་རྣམས་སྨོན་ལམ་ཚིག་མཛོད་ཆེན་མོ་ངོ་སྤྲོད། གློག་ཀླད་སྡེ་ཚན་དུ་འཕྲུལ་ལས་དང་འབྲེལ་བའི་བགྲོ་གླིང་བྱས།
ཕྱི་ལོ་ ༢༠༡༩ སྤྱི་ཟླ་ ༧ ཚེས་ ༩ ཉིན། ཧྥ་རན་སིའི་རྒྱལ་ས་ཕ་རེ་སིར་ཨེ་ནལ་ཁོ་ I n a l c o ཤར་ཕྱོགས་སྐད་ཡིག་དང་དཔལ་ཡོན་རྒྱལ་ཡོངས་སློབ་གླིང་དུ། རྒྱལ་སྤྱིའི་བོད་རིག་པའི་ཞིབ་འཇུག་ཚོགས་ཆེན་ཐེངས་ ༡༥ པར་ཞུགས་པ་མ་ཟད། བོད་ཀྱི་དཔེ་མཛོད་འཛིན་སྐྱོང་མ་ལག་གཉེན་ཆས་གསར་པ་དབུ་འབྱེད་བྱེད་མཛད་སྒོ་བསྐོངས་ཚོགས་བྱས་པ་དང་གཏམ་བཤད་བྱས།
ཕྱི་ལོ་ ༢༠༡༩ ཕྱི་ཟླ་༨ ཚེས་ ༡༥ ནས་ ཏཱ་ལའི་བླ་མ་མཐོ་རིམ་གཉེར་ཁང་བརྒྱུད་བྷེན་ལོར་གཙུག་ལག་སློབ་ཆེན་དུ་ “ བརྡ་འཕྲིན་དུས་རབས་དང་མཐུན་པའི་བོད་ཀྱི་དཔེ་མཛོད་རིག་པའི་འཛིན་སྐྱོང་ལམ་ལུགས།(Library System & Management for the Tibetan Literature Compatible with Digital Era)”བརྗོད་གཞིའི་ཐོག་འབུམ་རམས་པའི་སློབ་གཉེར་བྱ་མོས་ཡིན།
ཕྱི་ལོ་ ༢༠༢༠ ནད་དུག་ ༡༩ ཐེབ་སྤང་བཀའ་རྒྱས་ཁྲོད་ Artificial intelligence (AI) མཉེན་ཆས་བཟོ་ཕྱོགས་ལ་སློབ་གཉེར་དང་། འབུམ་རམས་པའི་སློབ་སྦྱོང་། སྒོམ་རྒྱག་པར་ཤུགས་སྣོན་རྒྱབ།
ཕྱི་ལོ་ ༢༠༢༢ ཟླ་ ༧ ཚེས་ ༢༦ ནས ༢༨ བར་ཏཱ་ལའི་བླ་མ་མཐོ་རིམ་སློབ་གཉེར་ཁང་དུ་བྷེངྒ་ལོར་གཙུག་ལག་སློབ་གཉེར་ཁང་ནས་ངོས་འཛིན་ཡོད་པའི་བོད་རིག་པའི་འབུམ་རམས་པའི་དངོས་སྦྱོང་གི་ལོ་རིམ་གསུམ་པའི་མཐའ་མའི་ཟླ་དྲུག་སྙན་ཐོ་སྙན་སྒྲོན་དང་ལམ་སྟོན་བཅས་ཀྱི་ཉིན་གསུམ་རིང་གི་ཚོགས་འདུར་བཅར་ནས་མཇུག་ལེགས་པར་གྲུབ།
མདོར་ན་ ༢༠༡༢ ནས་ལོ་ངོ་བཅུ་ལྷག་རིང་མཉེན་ཆས་ཁག་མི་འདྲ་བ་ ༣༧ ཙམ་རང་ཉིད་བཟོ་སྐྲུན་བྱས།
ཡར་དུང་
སྒྱུ་རྩལ་ཐོག་གི་གྲུབ་འབྲས།
སྤྱི་ལོ་༡༩༩༥ལོར་ལྷོ་ནུབ་མཁའ་འགྲུལ་གཞུང་གཉེར་ཁང་གིས་ཆེད་དུ་གདན་འདྲེན་ཞུས་ཏེ་བཪྙན་འཕྲིན་གླུ་དབྱངས་ཐང་དཀར་རྒོད་པོ་ལ་འཁོར་བའི་སེམས་པ་ཞེས་པ་བཪྙན་འཕྲིན་དུ་ཕབ་རྗེས་བོད་རྒྱ་དང་ཕྱི་རྒྱལ་བ་ཚུད་པའི་ཉན་མཁན་དང་ལྟ་མཁན་མང་པོས་བསྔགས་བརྗོད་ཡང་ཡང་བྱས། སླར་ཀྲུང་དབྱང་བཪྙན་འཕྲིན་ཁང་གིས་ལོ་དེར་གཉེར་བའི་རྒྱལ་ཡོངས་ཀྱི་གླུ་དབྱངས་འགྲན་སྡུར་ཐོག་ཆེས་དགའ་བསུ་ཐོབ་པའི་ཀྲུང་གོའི་གླུ་དབྱངས་ཞེས་པར་འདེམས་ཐོན་བྱས་པ་མ་ཟད་གསེར་གྱི་རྟགས་མའི་བྱ་དགའ་ཡང་གནང་། ཁོང་གིས་སྔ་རྗེས་སུ་ ༼ཨ་མའི་པགས་ཚག༽ ༼བྱམས་སེམས་ཅན་གྱི་ཨ་མ༽ ༼དྲན་གདུང༽ ༼མདོ་དབུས་མཐོ་སྒང༽ ༼རྨི་ལམ་ནང་གི་སྒྲོལ་མ༽ ༼སྒྲོལ་མ༽ ༼བུ་མོ་ཟླ་བ་སྒྲོལ་མ༽ ༼ཟླ་འོད་ས་ལ་ལྷུང་བའི་སྒྲ་དབྱངས༽༼འཚོལ་ཉུལ༽ ༼གླིང་གེ་སེར་རྒྱལ་བོ༽ ༼བརྩེ་ལྡན་གྱི་ནུ་བོ༽ ༼ ལས་དབང ༽སོགས་ཤིན་དུ་མང་བའི་བརྩམས་ཆོས་སྐྱེས་སུ་འབུལ་མནང་ཡོད།
ཀུན་མཁྱེན་འཇམ་དབྱངས་བཞད་པ་སྐུ་ཕྲེང་ལྔ་པ་བློ་བཟང་འཇམ་དབྱངས་ཡེ་ཤེས་བསྟན་པའི་རྒྱལ་མཚན་
༼དུང་དཀར་ཚིག་མཛོད་ཆེན་མོ་༽ནས་བཏུས།
བྲག་དཀར་སྤྲེལ་རྫོང་།
བྲག་དཀར་སྤྲེལ་རྫོང་ནི་མཚོ་སྔོན་ཞིང་ཆེན་རྩི་གོར་ཐང་གི་བྱང་ཕྱོགས་སྤྱི་ལེ་༣༠ཙམ་གྱི་མཚམས་སུ་ཆགས་ཡོད། མདོ་སྨད་དམ་ཨ་མདོའི་རྫོང་ཆེན་བཞིའམ་གནས་བྱིན་ཅན་བཞིའི་ཡ་གྱལ་ཡིན།
སེར་སྐྱ་མཆོག་དམན་ཀུན་
སེར་མོ་་བ་བླ་མ་གྲྭ་པ་དང་། སྐྱ་བོ་ཁྱིམ་པ་མཐོ་རིམ་དཔོན་རིགས་དང་། འབངས་མི་སེར་ཡོངས་རྫོགས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
འགོ་བའི་ལྷ་ལྔ་།
འགོ་བའི་ལྷ་ལྔ་ནི་ཡུལ་སོ་སོའི་ཡུལ་ལྷ་དང་མི་རང་རང་གི་ལུས་དང་གྲིབ་མ་བཞིན་དུ་འགྲོགས་ཤིང་སྐྱོབ་པའི་ཕོ་ལྷ་དང་། མོ་ལྷ། དགྲ་ལྷ། སྲོག་ལྷ་བཅས་ལྔའོ། །
སེར་སྐྱ་གཉིས་
གྲྭ་པ་དང་མི་སྐྱ་གཉིས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
རྒྱལ་རོང་བའི་དགའ་ལྡན་ཁྲི་ཆེན་བདུན་གྱི་ལོ་རྒྱུས་
དགའ་ལྡན་གྱི་རྒྱལ་རོང་བ་ཁྲི་ཆེན་བདུན་ནི་
ཁྲི་ཆེན་བློ་བཟང་སྨོན་ལམ།
ཁོང་ནི་དགའ་ལྡན་ཁྲི་ཐོག་རེ་གཉིས་རེད། མདོ་སྨད་རྒྱལ་རོང་གི་ཡུལ་སྤྲོ་སྣང་དུ་རབ་བྱུང་བཅུ་གཉིས་པའི་ས་བྱ(སྤྱི་ལོ1729)ལོར་འཁྲུངས།འབྲས་སྤུངས་བློ་གསལ་གླིང་རྒྱལ་རོང་ཁང་ཚན་དུ་ཆོས་ཞུ་དང་སློབ་གཉེར་མཛད།དགུང་གྲངས་ང་བདུན་པ་རབ་བྱུང་བཅུ་གསུམ་པའི་ཤིང་འབྲུག(སྤྱི་ལོ1784)ལོར་རྒྱལ་རྩེ་ཆོས་རྗེ་དང་།དེའི་ཕྱི་ལོ་དགའ་ལྡན་ཁྲིར་ཕེབས་ནས་ཁྲི་ལོ་བདུན་བསྐྱངས།
ཁྲི་ཆེན་བློ་བཟང་ལྷུན་གྲུབ།
ཁོང་གི་དགའ་ལྡན་ཁྲི་ཐོག་དོན་བཞི་པ་རེད།རབ་བྱུང་བཅུ་གསུམ་པའི་ལྕགས་གླང(སྤྱི་ལོ1781)ལོར་རྒྱལ་མོ་ཚབ་རོང་དུ་སྐུ་འཁྲུངས།དགུང་ལོ་དྲུག་པའི་ཐོག་གྲྭ་རྒྱུན་དང་མཉམ་དུ་དབུས་སུ་ཕེབས།སེར་སྨད་གྲྭ་ཚང་དང་། རྒྱལ་རོང་ཁང་ཚན་དུ་ཆོས་ཞུགས་མཛད་དེ།གཞུང་ཆེན་པོ་ལྔའི་སློབ་གཉེར་ཐོན་ནས།དགུང་ལོ་སོ་གསུམ་པར་དགུན་ཁའི་དགེ་བཤེས་གླིང་བསྲེ་གནང་།དགུང་ལོ་སོ་དྲུག་པར་དགེ་བཤེས་ལྷ་རམས་པའི་གྲྭ་སྐོར་དམ་བཅའ་མིག་དཔེར་འོས་པ་མཛད། དེ་ལོའི་དབྱར་ཐོག་རྒྱུད་སྨད་དུ་ཞུགས་ནས་ལོ་བཅུའི་རིང་གསང་སྔགས་ཀྱི་སློབ་གཉེར་གནང་།དགུང་ལོ་ཞེ་དྲུག་པར་རྒྱུད་སྨད་བླ་མ་དབུ་མཛད་དང་། དགུང་ལོ་ཞེ་བདུན་པར་རྒྱུད་སྨད་མཁན་པོ།དགུང་ལོ་ང་བདུན་པར་བྱང་རྩེ་ཆོས་རྗེའི་ཁྲི་ཕེབས། དགུང་ལོ་རེ་གསུམ་པར་དགའ་ལྡན་ཁྲིར་ཕེབས།དེའི་ཕྱི་ལོར་ཏཱ་ལའི་བླ་མ་སྐུ་ཕྲེང་བཅུ་གཅིག་པ་མཁས་གྲུབ་རྒྱ་མཚོའི་ཡོངས་འཛིན་ཕེབས།དགའ་ལྡན་ཁྲི་ལོ་བཞི་བསྐྱངས།དགུང་གྲངས་རེ་དྲུག་ཐོག་སྐུ་གཤེགས།
ཁྲི་ཆེན་མཁྱེན་རབ་དབང་ཕྱུག
ཁོང་ནི་དགའ་ལྡན་ཁྲི་ཐོག་དོན་དྲུག་པ་རེད། སྡེ་དྲུག་ཧོ་ཐོག་ཐུའི་སྐུ་ཕྲེང་དང་པོ་ཡིན།འཁྲུངས་ཡུལ་རྒྱལ་རོང་སྤྲོ་སྣང་ཡུལ་ཡིན་ཞིང་། སྐུ་གཞོན་ནུའི་དུས་སུ་འབྲས་སྤུངས་བློ་གསལ་གླིང་རྒྱལ་རོང་ཁང་ཚན་དུ་ཆོས་ཞུ་ཐོག་གཞུང་ཆེན་པོའི་སློབ་གཉེར་ལེགས་པར་གྲུབ་ནས་དགེ་བཤེས་ལྷ་རམས་པའི་མཚན་བཏགས་དང་དེ་ནས་རྒྱུད་སྨད་དུ་ཞུགས་ཏེ་གསང་སྔགས་ཀྱི་སློབ་གཉེར་དང་གསན་བཞེས་རྒྱ་ཆེར་མཛད།རིམ་བཞིན་བླ་མ་དང་དབུ་མཛད་དང་། མཁན་པོ། བྱང་རྩེ་ཆོས་རྗེ་བཅས་ཀྱི་ཁྲིར་ཕེབས། རབ་བྱུང་བཅུ་བཞི་པའི་ཆུ་གླང(སྤྱི་ལོ1843)ལོར་དགའ་ལྡན་གྱི་ཁྲིར་ཕེབས་ཏེ་ལོ་བདུན་རིང་མཛད་སྒོ་རྣམས་ལེགས་པར་གྲུབ་ནས་ཟུར་བཞུགས་གནང་མུས་སུ་ཏཱ་ལའི་བླ་མ་སྐུ་ཕྲེང་བཅུ་གཉིས་པ་འཕྲིན་ལས་རྒྱ་མཚོའི་ཡོངས་འཛིན་དུ་ཕེབས།རབ་བྱུང་བཅུ་བཞི་པའི་ཤིང་བྱི(སྤྱི་ལོ1865)ལོར་ཡོངས་འཛིན་ཁྲི་ཟུར་མཁྱེན་རབ་དབང་ཕྱུག་ལ་གནས་སྐབས་རིང་སྲིད་སྐྱོང་གི་ལས་དོན་གནང་རྒྱུའི་སྐོར་སོགས་བོད་བཞུགས་ཨམ་བན་གྱིས་ཐག་གཅོད་བྱས་ཐོག གོང་མ་ཐུང་ཁྲི་ལ་སྙན་ཞུ་ཕུལ་བ་བཞིན་རབ་བྱུང་བཅུ་བཞི་པའི་ཤིང་གླང(སྤྱི་ལོ1871)ལོར། སྤྱི་མཁན་པོ་དཔལ་ལྡན་དོན་གྲུབ་དང་བཤད་སྒྲ་བཀའ་བློན་ཚེ་རིང་དབང་ཕྱུག་མཉམ་འབྲེལ་ཐོག་བསླངས་པའི་དགའ་ལྡན་ཟིང་འཁྲུགས་ཟེར་བ་བྱུང་།དེར་ས་གནས་སྲིད་གཞུང་གིས་དྲག་གནོན་བྱས་རྗེས། དེའི་ཕྱི་ལོར་སྲིད་སྐྱོང་སྡེ་དྲུག་རིན་པོ་ཆེ་ཉིད་ཀྱང་སྐུ་གཤེགས།དེ་རྗེས་སྐུ་ཕྲེང་རིམ་པར་བྱུང་བ་སྡེ་དྲུག་ཧོ་ཐོག་ཐུ་ཞུ་བ་དེ་ཡིན།
ཁྲི་ཆེན་འཇམ་དབྱངས་དམ་ཆོས།
ཁོང་ནི་དགའ་ལྡན་ཁྲི་ཆེན་དོན་བརྒྱད་པ་རེད། ཁམས་རྒྱལ་རོང་ཡུལ་དུ་སྐུ་འཁྲུངས།འབྲས་སྤུངས་བློ་གསལ་གླིང་དུ་ཆོས་ཞུ་མཛད།དགེ་བཤེས་ལྷ་རམས་པ་ཐོན་ནས་རྒྱུད་སྨད་དུ་ཞུགས་ཏེ་རིམ་བཞིན་བླ་མ་དབུ་མཛད་དང་། མཁན་པོ།བྱང་རྩེ་ཆོས་རྗེ་བཅས་རིམ་པར་བརྒྱུད་དེ་རབ་བྱུང་བཅུ་བཞི་པའི་ལྕགས་བྱ(སྤྱི་ལོ1896)ལོར་དགའ་ལྡན་ཁྲིར་ཕེབས།ཁྲི་ལོ་བདུན་བསྐྱངས་ནས་གཤེགས།
ཁྲི་ཆེན་ཡེ་ཤེས་ཆོས་འཕེལ།
ཁོང་ནི་དགའ་ལྡན་ཁྲི་ཐོག་གྱ་གཉིས་པ་རེད། རྒྱལ་རོང་དར་མདོར་འཁྲུངས།འབྲས་སྤུངས་བློ་གསལ་གླིང་ཁང་ཚན་དུ་ཆོས་ཞུ་མཛད། གཞུང་ཆེན་པོར་ཐོས་བསམ་ལེགས་པར་གྲུབ་ནས་དགེ་བཤེས་ལྷ་རམས་པ་དང་།དེ་ནས་རྒྱུད་སྨད་དུ་ཞུགས་ཏེ་བླ་མ་དབུ་མཛད་དང་། མཁན་པོ། བྱང་རྩེ་ཆོས་རྗེ་བཅས་ཁྲིར་ཕེབས།རབ་བྱུང་བཅོ་ལྔ་པའི་ལྕགས་འབྲུག(སྤྱི་ལོ1880)ལོར་དགའ་ལྡན་གྱི་ཁྲིར་ཕེབས་ཏེ་ཁྲི་ལོ་བདུན་བསྐྱངས།
ཁྲི་ཆེན་བྱང་ཆུབ་ནམ་མཁའ།
ཁོང་ནི་དགའ་ལྡན་ཁྲི་ཐོག་གྱ་གསུམ་པ་རེད། རྒྱལ་རོང་ཅོག་ཙེའི་ཡུལ་དུ་འཁྲུངས།དབུས་སུ་བྱོན་ནས་སེར་སྨན་གྲྭ་ཚང་རྒྱལ་རོང་ཁང་ཚན་དུ་ཆོས་ཞུ་མཛད་དེ་གཞུང་ཆེན་པོའི་སློབ་གཉེར་མཐར་ཕྱིན་ནས་དགེ་བཤེས་ལྷ་རམས་པ་ཐོན།དེ་ནས་རྒྱུད་སྨད་དུ་ཞུགས་ནས་གསང་སྔགས་ཀྱི་སློབ་གཉེར་དང་གསན་བཞེས་རྒྱ་ཆེར་མཛད་དེ་རིམ་བཞིན་རྒྱུད་སྟོད་བླ་མ་དབུ་མཛད་དང་།མཁན་པོ། ཤར་རྩེ་ཆོས་རྗེ་བཅས་ཀྱི་ཁྲི་ལ་ཕེབས། རབ་བྱུང་བཅོ་ལྔ་པའི་མེ་ཁྱི(སྤྱི་ལོ1886)ལོར་དགའ་ལྡན་གྱི་ཁྲིར་ཕེབས་ནས་ཁྲི་ལོ་ལྔ་བསྐྱངས་མུས་སུ་སྐུ་གཤེགས།
ཁྲི་ཆེན་བློ་བཟང་ཚུལ་ཁྲིམས།
ཁོང་ནི་དགའ་ལྡན་ཁྲི་ཐོག་གྱ་བཞི་པ་རེད། རྒྱལ་རོང་ཅོག་ཙེའི་ཡུལ་དུ་འཁྲུངས།དབུས་སུ་བྱོན་ནས་སེར་སྨད་གྲྭ་ཚང་རྒྱལ་རོང་ཁང་ཚན་དུ་ཆོས་ཞུ་མཛད་དེ་གཞུང་ཆེན་པོའི་སློབ་གཉེར་མཐར་ཕྱིན་ནས་དགེ་བཤེས་ལྷ་རམས་པའི་མཚན་བཏགས་བཞེས།དེ་ནས་རྒྱུད་སྨད་དུ་ཞུགས་ཏེ་གསང་སྔགས་ཀྱི་སློབ་གཉེར་དང་གསན་བཞེས་ལེགས་པར་གྲུབ་ཏེ་རིམ་བཞིན་རྒྱུད་སྨད་བླ་མ་དབུ་མཛད་དང་།མཁན་པོ། བྱང་རྩེ་ཆོས་རྗེ་བཅས་ཀྱི་ཁྲི་ལ་ཕེབས། རབ་བྱུང་བཅོ་ལྔ་ལྕགས་སྟག(སྤྱི་ལོ1890)ལོར་དགའ་ལྡན་ཁྲིར་ཕེབས་ཏེ་ཁྲི་ལོ་བདུན་བསྐྱངས། མཇུག་བསྡུ་བའི་གཏམ། སྤྱི་ལོ1776ལོར་རྒྱ་ནག་གོང་མས་བོན་དགོན་གཡུང་དྲུང་ལྷ་སྟེང་དེ་དགའ་ལྡན་ཞེས་པའི་དགེ་ལུགས་པའི་དགོན་པར་མ་བསྒྱུར་བའི་གོང་དུ།རྒྱལ་རོང་ཡུལ་དུ་བོན་ཆོས་དང་གྲུབ་མཐའ་རྙིང་མ་དར་ཆེ་ལ། དེ་ནས་བཟུང་རི་བོ་དགེ་ལྡན་པའི་གྲུབ་མཐའ་རྒྱལ་མོ་ཚ་བ་རོང་དུ་དར་འགོ་ཚུགས་པ་རེད།དེ་ཡང་སྤྱི་ལོ1784ལོར་རྒྱལ་མོ་ཚ་བ་རོང་བའི་ཁྲི་ཆེན་དང་དགའ་ལྡན་ཁྲི་ཐོག་རེ་གཉིས་པ་བློ་བཟང་སྨོན་ལམ་ནས་སྤྱི་ལོ1959ལོའི་བར་དུ།ཁྲི་རབས་ལྔ་རེའི་ནང་དུ་རྒྱལ་རོང་བ་གཅིག་བྱུང་གི་ཡོད་ལ། རྒྱལ་རོང་ཡུལ་ནི་གནའ་དུས་ནས་བཟུང་བོད་ཀྱི་རིག་གནས་ཧ་ཅང་དར་ཁྱབ་ཆེ་བའི་ས་ཆ་ཞིག་ཡིན་པ་སྨྲོས་མ་དགོས་པ་ཞིག་རེད།
རིན་ཆེན་མང་སྦྱོར་ཆེན་མོ་
བོད་སྨན་གྱི་རིགས་ཤིག་ཡིན་ཞིང་སྨན་དེས་ཁ་ཟས་མི་འཕྲོད་པ་དང་མ་གོམས་པ་ཟོས་པ་ལས་བྱུང་བའི་གྱུར་དུག་རྐྱེན་གྱིས་ཕོ་བ་ དང་རྒྱུ་མར་ན་ཟུག་གཏོང་བ་དང་། གླང་ཐབས་ན་བ། སྨུག་པོ་གྱེན་དུ་བརྡོལ་ཏེ་ཁྲག་སྐྱུགས་པ། ཐུར་དུ་བརྡོལ་བས་ཁྲག་བཤལ་བ། རིམས་ཚད། རྙིང་ཚད། གབ་ཚད། ཁ་ཚ་རུལ་སུངས་སོགས་ཁ་ཟས་ཟ་ཐལ་ཆེ་བས་རྩ་སྦུག་འགགས་པ། ངན་ཁྲག་གིས་ལུས་ཀྱི་ཤ་སྐམ་པ་དང་། ཤ་མདོག་ནག་པ། དབང་པོ་མི་གསལ་བ། བྲང་ཚ་ཆུ་སྐྱུར་སྐྱུགས་པ། དང་ག་འགགས་པ། རྒྱུན་དུ་གློ་མང་དུད་ཁུ་ཁྲག་རུལ་ལུ་བ། ཆུ་གཞིའི་ནད་ཡོད་པ། ཁྱད་པར་དུ་བསམ་ངན་གྱི་སྦྱོར་བ་ལས་བྱུང་བའི་སྦྱར་དུག དངོས་དུག་སོགས་དུག་རིགས་ཐམས་ཅད་ལ་མཆོག་ཏུ་ཟབ་པ་མ་ཟད། བསིལ་དྲོད་སྙོམས་པས་ཁོག་ནད་ཀྱི་རིགས་ཕལ་ཆེར་ལ་ཕན་པ་ཤིན་ཏུ་ཆེ་བ་ཡིན། ནད་མེད་རྣམས་ཀྱིས་བསྟེན་ན་ལུས་མདངས་རྒྱས་ཤིང། དབང་པོ་གསལ་བ། རྒས་ཀ་སྲ་བ། རོ་ཙ་འཕེལ་བ། རྩ་དང་རུས་པ་མཁྲེགས་པ། ནད་གཞི་སྔོན་འགོག་ཐུབ་པ་སོགས་མདོར་ན་རིན་ཆེན་གྲང་སྦྱོར་ཆེན་མོ་ཉིད་དང་ཁྱད་མེད་ཀྱི་ཕན་ནུས་ལྡན་ནོ།།
ཕི་ནོའི།
ཕི་ནོའི་(མོ།: ཕི་ནའི།)ངམ་ཧྥི་ལི་པིན་གྱི་མི་ནི་ཧྥི་ལི་པིན་ཞེས་པའི་མི་རིགས་ཀྱི་མི་རེད།
ནོར་ལྷ་བརྒྱད།
ནོར་ལྷ་བརྒྱད་ནི་ནོར་ལྷ་དང་། ཆུ་ལ་བརྟེན་པ། ཟླ་བ། འཛིན་བྱེད། རླུང་། མེ། ནམ་ལངས། འོད་བྱེད་བཅས་བརྒྱད་དོ།
དཔལ་མགོན་བདུན་ཅུ་རྩ་ལྔ།
དཔལ་མགོན་བདུན་ཅུ་རྩ་ལྔ་ནི། ཕྱོགས་སྐྱོང་བཅུ། ལྷ་ཆེན་བརྒྱད། ཀླུ་ཆེན་བརྒྱད།
པུ་ཁེཊ་གྲོང་ཁྱེར​།
པུ་ཁེཊ་(เทศบาลนครภูเก็ต)ནི་ཐའེ་ལེན་གྱི་གྲོང་རྡལ་ཞིག་རེད།
ཨ་ཡོ་དྷི་ཡ།
ཨ་ཡོ་དྷི་ཡ་༼ཨཡོདྷྱཱ༽ནི་རྒྱ་གར་གྱི་གྲོང་རྡལ་ཞིག་རེད།
རི་བོ་གཡའ་དམར།
འདི་ས་གནས་གང་དུ་ཡོད་མེད་དབྱད་གཞིའི་ཡིག་རིས་མ་རྙེད།དུང་དཀར་ཚིག་མཛོད་ཆེན་མོ་༽ལས་བཏུས།
རི་བོང་རྡུལ་གཅིག
གཟུགས་ཀྱི་མཐའ་སྟེ། ཆུ་རྡུལ་བདུན་ལ་རི་བོང་རྡུལ་གཅིག་གི་ཚད།དུང་དཀར་ཚིག་མཛོད་ཆེན་མོ་༽ལས་བཏུས།
རི་བོང་རྭའི་དོན་སྤྱི།
རི་བོང་རྭ་འཛིན་རྟོག་པའི་སྣང་ངོ་ལ་རི་བོང་རྭར་སྒྲོ་བཏགས་པའི་ཆ་བློ་ལ་སྣང་བ་དེ་ལ་རི་བོང་རྭའི་དོན་སྤྱི་ཟེར་བ་ཡིན།དུང་དཀར་ཚིག་མཛོད་ཆེན་མོ་༽ལས་བཏུས།
༡༩༨༦ལོ།
༡༩༨༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རིན་ཆེན་བཙོ་བཀྲུ་ཟླ་ཤེལ་ཆེན་མོ་
བོད་སྨན་གྱི་རིགས་ཤིག་ཡིན་ཞིང་སྨན་དེས་མ་ཞུ་བ་དང་བད་ཀན་སྨུག་པོས་ལུས་ཀྱི་རྒྱབ་མདུན་གཟེར་བ་དང་། ཆུ་སྐྱུར་སྐྱུགས་པ། ཁྲག་རུལ་དུད་ཁུ་འཁྲུ་བ་དང་སྐྱུགས་པ། གླང་ཐབས་ན་བ་། རིམས་ཚད་ཀྱི་ནད་མཇུག ཕོ་མཆིན་ན་བ། རྙིང་ཚད་ལུས་ལ་ཞེན་ཏེ་ཟུངས་ཉམས་པ། རྔུལ་མང་བ། རྒྱུན་དུ་བསིལ་གྲིབ་ལ་སྡོད་འདོད་བྱེད་པ། ཤེས་པ་ལྕི་བ། ལུས་ཀྱི་སྨད་དང་ཡན་ལག་སྦྲིད་པ། ཁ་ལྕེ་སྐམ་པ། གདོང་ལ་སྲིན་ཐོར་ཐོན་པ། ཁྲག་ཚད་ཀྱིས་བྲང་རྒྱབ་གཟེར་ཞིང་སྐད་འཛེར་བ། འགྲམས་འཁྲུགས་ཀྱིས་དབུགས་རྒོད་པ། རྒྱབ་མདུན་སྙིང་ཐད་ན་བ། ལུད་པ་མང་བ། འཇུ་སྟོབས་ཆུང་བ། ཆུ་སེར་གྱིས་སྐྲ་དང་བ་སྤུ་བྱི་བ། སོ་དང་སེན་མོའི་བཀྲག་མདངས་ཤོར་ནས་སྐྱ་གླེག་ཆགས་པ། ལུས་ལ་ཟ་འཕྲུག་ལངས་པ། རྨ་ངན་ཤུ་ཐོར་དོན་པ། མཛེ་ནད། ལྷག་པར་ཁ་ཚ་རུལ་སུངས་དང། བརྔོས་བསྲེག་རིགས། ཚུའུ་དང་ཇཱང་ཡུ། ཆང་རག་སོགས་བཟའ་བཏུང་ཐལ་ཆེ་བས་རྩ་སྦུག་འགགས་པ་དང་ལུས་སྟོབས་ཞན་པ། བཞིན་རས་ནག་པ། མིག་མི་གསལ་བ། འཁྲུགས་རྐྱེན་ཅུང་ཟད་ཀྱིས་ཀྱང་ལུས་སྟོད་ཀྱི་རྒྱབ་མདུན་གཟེར་བ། བྲང་ཚ་བ། སྒྱིད་ཁུག་དང་རྐང་པ་སྐྲངས་པ། ཁོང་པར་སྐྲན་ཆགས་པ། གཞན་ཡང་བསམ་སྦྱོར་ངན་པས་སྦྱར་བའི་དུག་དང་། ཁ་ཟས་མི་འཕྲོད་པའི་གྱུར་དུག སྣོད་སོགས་ལས་བྱུང་བའི་གཡའ་དུག་སོགས་དུག་རིགས་ལ་ཤིན་ཏུ་ཕན། ནད་མེད་རྣམས་ཀྱིས་བསྟེན་ན་སྟོབས་སྐྱེད་བཅུད་ལེན་གྱི་མཆོག་ཏུ་གྱུར་བ་ཡིན།
རི་བོའི་སྤོ།
རི་བོའི་རྩེ།དུང་དཀར་ཚིག་མཛོད་ཆེན་མོ་༽ལས་བཏུས།
སྐྱག་པ།
སྐྱག་པ་ཅེས་པའི་གོ་དོན།
སྐྱག་པ་ནི་སྲོག་ཆགས་ཀྱི་གཞང་ནས་དོར་བའི་མི་གཙང་བའི་རྫས་ཤིག་གོ
མི་ལཱན།
མི་ལཱན་(ཨི་ཏ་ལིའི་སྐད།: Milano)ནི་ཨི་ཏ་ལིའི་གྲོང་རྡལ་ཞིག་རེད།
རི་བྲང་ལྷག་པ་གོང་།
རི་ཞིག་གི་མིང་།དུང་དཀར་ཚིག་མཛོད་ཆེན་མོ་༽ལས་བཏུས།
ཀ་རཱ་ར།
ཀ་རཱ་ར་(ཨི་ཏ་ལིའི་སྐད།: Carrara)ནི་ཨི་ཏ་ལིའི་གྲོང་རྡལ་ཞིག་རེད།
ཀུན་མཁྱེན་རྗེ་བཙུན་པ་
རྗེ་བཙུན་ཆོས་ཀྱི་རྒྱལ་མཚན། སེ་ར་གྲྭ་ཚང་བྱེས་ཀྱི་ཡིག་ཆ་མཛད་མཁན། མཛད་པའི་བསྟན་བཅོས་ནང་ཕར་ཕྱིན། དབུ་མ། ཚད་མ། འདུལ་བ། དྲང་ངེས་སོགས་ཡོད། སེ་ར་གྲྭ་ཚང་བྱེས་དང་དགའ་ལྡན་བྱང་རྩེ་གཉིས་ནས་བླ་མ་འདིས་མཛད་པའི་དཔེ་ཆར་ཐོས་བསམ་གཙོ་བོར་བྱེད་པ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཊུ་རིན།
ཊུ་རིན་ངམ་ཌོ་རི་ནོ་(ཨི་ཏ་ལིའི་སྐད།: Torino)ནི་ཨི་ཏ་ལིའི་གྲོང་རྡལ་ཞིག་རེད།
རོ་མའི་ཨང་ཀི།
རོ་མའི་མིས་ཀེ་རི་སིའི་ཨང་ཀིའི7300207571རྨང་གཞིའི་སྟེང་རང་ཉིད་ཀྱི་གྲངས་ཀ་འགོད་ཐབས་གསར་གཏོད་བྱས། རོམའི་མིས་གསལ་བྱེད་བཀོད་ནས་གྲངས་ཀ་མཚོན་གྱི་ཡོད། དཔེར་ན་Iཡིས་༡དང་། Vཡིས་༥། Xཡིས་༡༠། Cཡིས་༡༠༠། Mཡིས་༡°°°མཚོན་པ་ལྟ་བུ་རེད། འདི་ལྟར་སྤྱད་ན་གྲངས་ཀ་ཆེན་པོ་འབྲི་སྐབས་ཅུང་སྟབས་བདེ་ཡིན་མོད། འོན་ཀྱང་རྩིས་རྒྱག་པའི་ཚེ་སྟབས་བདེ་མེད། དེ་བས་དེང་སང་རོ་མའི་ཨང་ཀི་བཀོལ་མཁན་ཉུང་ཉུང་ཡིན​།
ཡོ་རིམ། (གསུང་རབ།)
ཡོ་རིམ་ནི་མད་ཐད་གྱི་བུ་ཡིན་ཞེས་གསུང་རབ་ནང་འཁོད།
ཀུན་མཁྱེན་འཇིགས་མེད་གླིང་པ་
གསང་སྔགས་སྔ་འགྱུར་གྱི་བསྟན་འཛིན་སྐྱེས་ཆེན་མཁས་གྲུབ་གཉིས་ལྡན་ཞིག་ཡིན། མཚན་གཞན་མཁྱེན་བརྩེ་འོད་ཟེར་ཡང་ཞུ། ལྷོ་ཁ་འཕྱོངས་རྒྱས་དཔལ་རི་དགོན་གྱི་ཉེ་འདབས་སུ་ཡབ་ཆོས་རྗེ་སྨོན་ལམ་བཟང་པོ་དང་། ཡུམ་མདོ་སྲིབ་སྟེང་ཁང་པའི་རིགས་སུ་རབ་བྱུང་བཅུ་གཉིས་པའི་ས་བྱ་(༡༧༢༩)ལོར་འཁྲུངས། དགུང་ལོ་དྲུག་ལ་ཕེབས་སྐབས་དཔལ་རི་འོད་ཟེར་ཐེག་མཆོག་གླིང་དུ་ཆོས་སྒོར་ཞུགས་ཏེ་སྤྲུལ་སྐུ་ངག་དབང་པདྨ་ལས་རབ་ཏུ་བྱུང་། དགུང་ལོ་བཅུ་ལ་ཕེབས་སྐབས་པཎ་ཆེན་ཤཱཀྱ་ཤྲའི་སྡོམ་རྒྱུན་གནས་གསར་བ་ཀུན་དགའི་དྲུང་ནས་དགེ་ཚུལ་གྱི་སྡོམ་པ་བཞེས། དགུང་ལོ་བཅུ་གསུམ་ནས་ལོ་ཤས་རིང་གྲུབ་དབང་ཐུགས་མཆོག་རྡོ་རྗེ་དང་། དྲུང་དམ་ཆོས་བློ་གསལ་དབང་པོ། ཆོས་རྗེ་ཐེག་ཆེན་གླིང་པ། ཞང་སྒོམ་ཆེན་པོ། བླ་མ་ཀུན་ཏུ་བཟང་པོ། ཀོང་སྨྱོན་སྦས་པའི་རྣལ་འབྱོར་སོགས་བླ་མ་མང་དུ་བསྟེན་ནས། གསང་སྔཀས་གསར་རྙིང་གི་ཆོས་བཀའ་མཐའ་ཡས་པ་གསན། མཆིམས་ཕུ་སོགས་དབེན་པའི་གནས་སུ་ལོ་མང་པོའི་བར་དུ་སྒྲུབ་པ་ཉམས་བཞེས་རྩེ་གཅིག་ཏུ་མཛད་པས་རིག་འཛིན་གོང་རྣམས་དང་དབྱེར་མེད་པའི་གྲུབ་པའི་གོ་འཕང་མཐོན་པོར་གཤེགས་ཤིང་། སྔ་འགྱུར་བསྟན་པ་ཡོངས་རྫོགས་ཀྱི་བདག་པོར་གྱུར། དགུང་ལོ་སོ་བཞི་པ་རབ་བྱུང་བཅུ་གསུམ་པའི་ཆུ་རྟ(༡༧༦༢)ལོར་ཚེ་རིང་ལྗོངས་ཀྱི་སྒྲུབ་སྡེ་ཕྱག་བཏབ་སྟེ་སྐུ་ཚེ་ཧྲིལ་པོར་གཙོ་ཆེར་སྒྲུབ་གནས་དེ་ཉིད་དུ་ཐུགས་དམ་ཉམས་བཞེས་ལ་གཞོལ་བར་མཛད་ཅིང་། མོན་དང་། ཀོང་པོ། ཁམས་ཕྱོགས། གཙང་ས་སྐྱ་སོགས་སུ་གདན་དྲངས་པ་ལྟར་ཕེབས་ཏེ་རང་རང་སོ་སོའི་མོས་པ་དང་འཚམས་པའི་མདོ་སྔགས་ཀྱི་ཆོས་མང་དུ་གནང་བས། བརྒྱུད་པ་འཛིན་སྤེལ་ནུས་པའི་སློབ་མ་ཡང་མང་པོ་བྱུང་། སྔ་འགྱུར་བསྟན་པའི་སྲོག་རྩར་སྨིན་ངེས་ཀྱི་གསུང་རྩོམ་ཡང《ཡོན་ཏན་རིན་པོ་ཆེའི་མཛོད》རྩ་བ་དང་འགྲེལ་པ། 《སྔ་འགྱུར་རྒྱུད་འབུམ་རིན་པོ་ཆེའི་རྟོགས་བརྗོད》《གཏམ་ཚོགས་ཐེག་པའི་རྒྱ་མཚོ》སོགས་སྡེ་དགེ་དཔར་ཁང་ཆེན་མོར་པོད་དགུ་ཙམ་བཞུགས། དགུང་ལོ་བདུན་ཅུ་པ་རབ་བྱུང་བཅུ་གསུམ་པའི་ས་རྟ་(༡༧༩༨)ལོར་དགོངས་པ་གཞན་དོན་དུ་གཤེགས། མཛད་རྣམ་ཞིབ་རྒྱས་མ་མཇལ་ཡང་མདོར་བསྡུས་ཙམ《གུ་བཀྲ་ཆོས་འབྱུང》དེབ་ཆེན་ལྕགས་དཔར་མའི་ཤོག་གྲངས༦༣༥ནས༦༤༤བར་གསལ། རྣམ་ཐར་རྒྱས་པ་ཁ་བྱང་དུ《རྫོགས་ཆེན་མཁྱེན་བརྩེ་འོད་ཟེར་གྱི་རྣམ་ཐར་ལེགས་བྱས་ཡོངས་འདུའི་སྙེ་མ》ཞེས་འཁོད་པ་དཔར་མ་ལ་གྲངས་༣༤༠ཡོད་པ་དེར་གཟིགས།
སེར་སྐྱ་པ་
ཕྱི་རོལ་གྲངས་ཅན་པའི་གྲུབ་མཐའི་མིང་གི་རྣམ་གྲངས་ཤིག་སྟེ་། སེར་སྐྱ་སྟོན་པར་འཛིན་པས་གྲུབ་མཐའི་མིང་ལ་སེར་སྐྱ་པ་ཞེས་བརྗོད་ཅིང་། དྲང་སོང་སེར་སྐྱ་ནི་། སྔོན་ཚེ་ལོ་དཔག་ཏུ་མེད་པའི་དུས་སུ་བྱུང་ཞིང་། དེས་བསྟི་གནས་སུ་བསྒོམས་པས་མངོན་ཤེས་ལྔ་དང་ལྡན་པར་གྱུར་ཏེ་ཤེས་བྱ་ཐམས་ཅད་བདག་དང་གཙོ་བོ་སོགས་ཉེར་ལྔག་གྲངས་ངེས་པར་གོ་གནས་རང་གིས་མཐོང་བའི་དེ་ཉིད་གཞན་ལ་བསྟན་ཕྱིར་གྲངས་ཅན་གྱི་བསྟན་བཅོས་བརྩམས་པ་སོགས་སྐྱེས་སྟོབས་ཀྱི་ཤེས་རབ་ལྡན་པ་ཞིག་ཡིན་། དེའི་རལ་པའི་ཁ་དོག་སེར་སྐྱ་ཡིན་པས་སེར་སྐྱ་ཞེས་བརྗོད་། སེར་སྐྱའི་བསྟི་གནས་བྱེད་ཡུལ་དེ་ལ་ཕྱིས་གྲོང་ཁྱེར་སེར་སྐྱ་ཟེར་ཞིང་། སངས་རྒྱས་ཤཱཀྱ་ཐུབ་པའི་འཁྲུངས་ཡུལ་ཡང་གྲོང་ཁྱེར་དེར་ཡིན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
རི་དབང་རྒྱད་པོ་སྤུན་དགུ།
༡.གོང་ན་ཕུ་བོ་ཆེ་བཞི་ནི། ཕྱ་ལྷ་ཚངས་པ་རྡོ་རྗེ་དགྲ་འདུལ། འབྲི་གཉན་འདོང་རྡོ་བློ་གྲོས། གཙང་ལི་ཏི་རྡོ་རྗེ་ཆེ་ཡག ཟླའི་ཕོ་ཉ་རྡོ་རྗེ་ལྕགས་འཕུར་བཅས་བཞི་དང་། འོག་ན་ནུ་བོ་ཆུང་བཞི་ནི། ཀོང་པོའི་རྡོ་རྗེ་གཞོན་ནུ། ཚ་བའི་རྡོ་རྗེ་དྲིལ་དཀར། ཉག་བྲེའི་རྡོ་རྗེ་གུར་མགོན། ཙང་གི་རྡོ་རྗེ་ཁྲོ་མདོ་སྟེ་འོག་གི་ནུ་བོ་ཆུང་བཞི་དང་། སྨར་ལོ་རྡོ་རྗེ་ངངང་དཀར་ངང་དགུའོ།༢.《ཆོས་ཀྱི་རྣམ་གྲངས་མཐོང་བ་ཀུན་འདུས》ལས་། བོད་ཡུལ་སྤྱིའི་རི་དབང་འཛིན་ཁ་དྲག་སྤྱི་བཙན། འབྲི་རྐེད་གླིང་དྲུག་རི་དབང་སྤྲམ་ཙམ་གཉན་སྨྲི་ཏི། བྱང་འབྲོག་གླིང་དྲུག་རི་དབང་དོ་ཡོ་གཉན་པོ། བོད་ཁམས་གླིང་དྲུག་རི་དབང་སྤྲམ་ཆེན་ཧ་ཏི། ལེ་སྟོད་སྨར་ཤོད་རི་དབང་མོ་ལྷ་ངང་པ། བུ་འབོར་སྟོད་ཀྱི་རི་དབང་ལྡམ་ཆེན་རྩི་ར། འབྲི་སྟོད་གླིང་དགུའི་རི་དབང་ལྡམ་ཆེན་རྩེ་ར། འབྲི་སྟོད་གླིང་དགུའི་རི་དབང་ཀོལ་ཆེན་ཅི་པ། ལེ་སྨད་རྒྱུད་ཀྱི་རི་དབང་བྲག་དམར་སྟག་རྩེ། ཟླ་ཆུ་རྒྱུད་ཀྱི་རི་དབང་བྲག་དམར་སྟག་རྩེ། ཟླ་ཆུ་རྒྱུད་ཀྱི་རི་དབང་ཡོ་གེ་གཉན་པོ་དང་དགུར་འདོད་དོ་ཞེས་གསུངས་སོ། ། དུང་དཀར་ཚིག་མཛོད་ཆེན་མོ་༽ལས་བཏུས།
ཋེག་ཟ་སི།
ཋེག་ཟ་སི་(དབྱིན་ཇིའི་སྐད།: Texas)ནི་ཨ་མེ་རི་ཁ་རྒྱལ་ཕྲན་མཉམ་འབྲེལ་རྒྱལ་ཁབ་ཀྱི་རྒྱལ་ཁབ་ཞིག་རེད།
གངས་རྒོད་སྤྲོ་སྐྱིད་གླིང་
གངས་རྒོད་སྤྲོ་སྐྱིད་གླིང་ནི་ཀྲུང་གོའི་ནང་གི་བོད་རིགས་སློབ་ཆེན་སློབ་མས་རང་འགུལ་གྱིས་བསྡུས་པའི་ཕ་ཡུལ་ལ་ལོག་པའི་རང་འདུན་ཞབས་ཞུ་དང་། སྤྱི་ཚོགས་ཀུན་ཕན་རང་བཞིན་གྱི་སྒྲིག་འཛུགས་ཤིག་རེད།
སྤྱི་ལོ་༢༠༡༣ལོའི་ཟླ་༡༠པར་ཞབས་ཞུ་བྱེད་འགོ་བརྩམས་པ་ལ་། དང་ཐོག་ནི། མི་གཅིག་གིས་འཕྲིན་སྟེགས་སུ་བོད་ཡིག་རྨང་གཞི་དང་། བོད་ཀྱི་ཡུལ་སྲོལ་གོམས་ཤེས་སོགས་སྤེལ་ནས་ཡོད་པའི་དྲ་བའི་སྟེགས་བུ་ཞིག་རེད།
སྤྱི་ལོ་༢༠༡༥ལོའི་ཟླ་༡པོར། གངས་རྒོད་སྤྲོ་སྐྱིད་གླིང་དངོས་སུ་བཙུགས་ནས། རྒྱ་ནག་དང་དེ་གའི་ས་གནས་ཀྱི་སྒྲིག་འཛུགས་འགའ་དང་མཉམ་དུ་བོད་ཀྱི་རིག་གནས་སྐོར་ཀྱི་ལེ་ཚན་འགའ་ཡང་སྒྲུབ་པ་རེད། སྤྱི་ལོ་༢༠༡༥ལོའི་ཟླ་༣པར། གངས་རྒོད་སྤྱོ་སྐྱིད་གླིང་གི་རང་འདུན་ཚོགས་པ་བཙུགས་ནས་བོད་ཡུལ་དུ་ཀུན་ཕན་བྱེད་སྒོ་སྤེལ། ལེགས་སྐྱེས་འབུལ་གནང་དང་། མཛའ་བརྩེ། རོགས་རམ་བཅས་པའི་རང་འདུན་པ་ཡི་ཞབས་ཞུའི་སྙིང་སྟོབས་བཅངས་ནས། སློབ་ཆེན་སློབ་མ་ཕ་ཡུལ་དུ་ལོག་པའི་ཞབས་ཞུའི་རྣམ་པའི་འོག བོད་ཀྱི་ཞིང་འབྲོག་ས་ཁུལ་གྱི་སློབ་གསོ་དང་། རིག་གནས་ཀྱི་བྱ་གཞག་ལ་ཞབས་འདེགས་ཞུ་གིན་ཡོད་རེད། དེ་གའི་སྒྲིག་འཛུགས་ཀྱིས་གུང་གསེང་གི་དུས་ཚོད་བེད་སྤྱད་ནས། བོད་ཀྱི་ཞིང་འབྲོག་ས་ཁུལ་གྱི་ཕྲུ་གུ་རྣམས་ལ་སློབ་ཁྲིད་ཀྱི་ཞབས་ཞུ་མཛད་པ་དང་། དེ་བཞིན། བཅར་འདྲི་དང་། ལྟ་ཞིབ་ཀྱི་རྣམ་པའི་ཐོག་ནས་ཅང་གསལ་ཁ་ལྡན་པའི་ངང་ནས་ཞིང་འབྲོག་མང་ཚོགས་ཀྱི་སློབ་གསོའི་གནས་སྟངས་ལ་རྒྱུས་མངའ་བྱས་ཏེ་ཕ་ཡལ་གྱི་སློབ་གསོའི་བྱ་གཞག་ལ་ལེགས་སྐྱེས་རང་བཞིན་གྱི་བསམ་འཆར་ཡང་ཕུལ།